title: Απόφαση (ΕΕ) 2017/769 του Συμβουλίου, της 25ης Απριλίου 2017, για την επικύρωση και την προσχώρηση των κρατών μελών, προς το συμφέρον της Ευρωπαϊκής Ένωσης, στο πρωτόκολλο του 2010 της διεθνούς σύμβασης για την αστική ευθύνη και αποζημίωση για ζημία σε σχέση με τη θαλάσσια μεταφορά επικινδύνων και επιβλαβών ουσιών, με εξαίρεση τις πτυχές δικαστικής συνεργασίας σε αστικές υποθέσεις

text:
               4.5.2017

               EL

               Επίσημη Εφημερίδα της Ευρωπαϊκής Ένωσης

               L 115/15

         ΑΠΌΦΑΣΗ (ΕΕ) 2017/769 ΤΟΥ ΣΥΜΒΟΥΛΊΟΥ
   της 25ης Απριλίου 2017
   για την επικύρωση και την προσχώρηση των κρατών μελών, προς το συμφέρον της Ευρωπαϊκής Ένωσης, στο πρωτόκολλο του 2010 της διεθνούς σύμβασης για την αστική ευθύνη και αποζημίωση για ζημία σε σχέση με τη θαλάσσια μεταφορά επικινδύνων και επιβλαβών ουσιών, με εξαίρεση τις πτυχές δικαστικής συνεργασίας σε αστικές υποθέσεις
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 100 παράγραφος 2, σε συνδυασμό με το άρθρο 218 παράγραφος 6 στοιχείο α) σημείο v),
   Έχοντας υπόψη την πρόταση της Ευρωπαϊκής Επιτροπής,
   Έχοντας υπόψη την έγκριση του Ευρωπαϊκού Κοινοβουλίου (1),
   Εκτιμώντας τα ακόλουθα:

               (1)

               Η διεθνής σύμβαση του 1996 για την αστική ευθύνη και αποζημίωση για ζημία σε σχέση με τη θαλάσσια μεταφορά επικινδύνων και επιβλαβών ουσιών («σύμβαση HNS του 1996») αποσκοπεί στη διασφάλιση επαρκούς, άμεσης και αποτελεσματικής αποζημίωσης των ατόμων που έχουν υποστεί ζημίες από τη διαρροή επικίνδυνων και επιβλαβών ουσιών κατά τη θαλάσσια μεταφορά τους. Με τη σύμβαση HNS του 1996 καλύφθηκε ένα σημαντικό κενό στη διεθνή ρύθμιση της αστικής ευθύνης στο πλαίσιο των θαλάσσιων μεταφορών.

               (2)

               Το 2002 το Συμβούλιο εξέδωσε την απόφαση 2002/971/ΕΚ (2). Σύμφωνα με την εν λόγω απόφαση, τα κράτη μέλη έπρεπε να λάβουν τα αναγκαία μέτρα για να επικυρώσουν ή να προσχωρήσουν στη σύμβαση HNS του 1996 εντός εύλογου χρονικού διαστήματος και, ει δυνατόν, πριν από τις 30 Ιουνίου 2006. Την εν λόγω σύμβαση επικύρωσαν στη συνέχεια τέσσερα κράτη μέλη. Η σύμβαση HNS του 1996 δεν τέθηκε σε ισχύ.

               (3)

               Η σύμβαση HNS του 1996 τροποποιήθηκε από το πρωτόκολλο του 2010 στη σύμβαση HNS του 1996 («πρωτόκολλο του 2010»). Σύμφωνα με το άρθρο 2 και το άρθρο 18 παράγραφος 1 του πρωτοκόλλου του 2010, η σύμβαση HNS του 1996 και το πρωτόκολλο του 2010 πρέπει να νοούνται, να ερμηνεύονται και να εφαρμόζονται από κοινού ως ενιαία πράξη από τα συμβαλλόμενα μέρη του πρωτοκόλλου του 2010.

               (4)

               Ένα κείμενο που ενοποιεί τη σύμβαση HNS του 1996 και το πρωτόκολλο του 2010 («σύμβαση HNS του 2010») εκπονήθηκε από τη γραμματεία του Διεθνούς Ναυτιλιακού Οργανισμού («ΔΝΟ») και εγκρίθηκε από τη νομική επιτροπή του ΔΝΟ κατά την 98η σύνοδό της. Η σύμβαση HNS του 2010 δεν αποτελεί πράξη ανοικτή προς υπογραφή ή επικύρωση. Η σύμβαση HNS του 2010 θα τεθεί σε ισχύ μόλις τεθεί σε ισχύ στα κράτη μέλη το πρωτόκολλο του 2010.

               (5)

               Σύμφωνα με το άρθρο 20 παράγραφος 8 του πρωτοκόλλου του 2010, η έκφραση συναίνεσης από κράτος να δεσμευθεί από το πρωτόκολλο του 2010 ακυρώνει κάθε προγενέστερη έκφραση συναίνεσης για τη σύμβαση HNS του 1996 από το συγκεκριμένο κράτος. Κατά συνέπεια, τα κράτη που είναι συμβαλλόμενα μέρη της σύμβασης HNS του 1996 θα παύσουν να είναι συμβαλλόμενα μέρη της από τη στιγμή που θα εκφράσουν τη συναίνεσή τους να δεσμευθούν από το πρωτόκολλο του 2010, σύμφωνα με το άρθρο 20 του εν λόγω πρωτοκόλλου και πιο συγκεκριμένα σύμφωνα με τις παραγράφους του 2, 3 και 4.

               (6)

               H οδηγία 2004/35/ΕΚ του Ευρωπαϊκού Κοινοβουλίου και του Συμβουλίου (3) αποβλέπει στην πρόληψη και στην αποκατάσταση των περιβαλλοντικών ζημιών που προκαλούνται από πολλές επαγγελματικές δραστηριότητες και, μεταξύ άλλων, από τη θαλάσσια μεταφορά επικίνδυνων εμπορευμάτων. Δεν εφαρμόζεται ωστόσο σε περιπτώσεις προσωπικής βλάβης, ζημίας ιδιωτικής περιουσίας ή οποιασδήποτε οικονομικής απώλειας και δεν επηρεάζει ενδεχόμενα δικαιώματα αποζημίωσης όσον αφορά ζημίες του είδους αυτού. Τα θέματα που καλύπτει η εν λόγω οδηγία και εκείνα που καλύπτει η σύμβαση HNS του 2010 συμπίπτουν συνεπώς εν μέρει, αλλά όχι σε μεγάλο βαθμό. Τα κράτη μέλη διατηρούν την αρμοδιότητά τους στα θέματα που καλύπτει η σύμβαση HNS του 2010 τα οποία δεν επηρεάζουν τους κοινούς κανόνες.

               (7)

               Όπως συνέβη με την προκάτοχό της, η σύμβαση HNS του 2010 είναι ιδιαίτερα σημαντική για τα συμφέροντα της Ένωσης και των κρατών μελών της, καθώς προβλέπει μεγαλύτερη προστασία των θυμάτων για τις ζημίες σε σχέση με τη θαλάσσια μεταφορά HNS, μεταξύ άλλων στο πλαίσιο της περιβαλλοντικής ζημίας, σύμφωνα με τη σύμβαση των Ηνωμένων Εθνών για το Δίκαιο της Θάλασσας του 1982.

               (8)

               Για να καταστούν τα κράτη συμβαλλόμενα μέρη του πρωτοκόλλου του 2010 και, συνεπώς, της σύμβασης HNS του 2010, οφείλουν να υποβάλουν στον γενικό γραμματέα του ΔΝΟ, ταυτόχρονα με την πράξη συναίνεσης, τα σχετικά στοιχεία για τις συνολικές ποσότητες εισφέροντος φορτίου του προηγούμενου ημερολογιακού έτους βάσει της σύμβασης HNS του 2010 («εισφέρον φορτίο HNS»), σύμφωνα με το άρθρο 20 παράγραφος 4 της σύμβασης αυτής. Προς τον σκοπό αυτό, τα κράτη πρέπει να δημιουργήσουν σύστημα αναφοράς του εισφέροντος φορτίου HNS πριν εκφράσουν τη συναίνεσή τους να δεσμευθούν από το πρωτόκολλο του 2010.

               (9)

               Κατά την 100ή σύνοδό της το 2013 η νομική επιτροπή του ΔΝΟ ενέκρινε κατευθυντήριες γραμμές για την αναφορά του εισφέροντος φορτίου HNS, που εκπονήθηκαν για να διευκολυνθεί η έγκριση, από τα κράτη που την έχουν επικυρώσει, της νομοθεσίας περί αναφοράς πριν από την έναρξη ισχύος του πρωτοκόλλου του 2010 και να προωθηθεί η παγκόσμια, ενιαία και αποτελεσματική εφαρμογή των σχετικών απαιτήσεων της σύμβασης HNS του 2010.

               (10)

               Προκειμένου να εξασφαλιστεί η ασφάλεια δικαίου για όλα τα ενδιαφερόμενα μέρη, τα κράτη μέλη θα πρέπει να αλληλοενημερώνονται και να ενημερώνουν το Συμβούλιο και την Επιτροπή με τον κατάλληλο τρόπο για τα συστήματα που εφαρμόζουν στην αναφορά του εισφέροντος φορτίου HNS. Οι πληροφορίες αυτές θα μπορούσαν να διατίθενται με άτυπο τρόπο μέσω των υφιστάμενων διαύλων, όπως τα προπαρασκευαστικά όργανα του Συμβουλίου.

               (11)

               Η ανταλλαγή βέλτιστων πρακτικών μεταξύ των κρατών μελών για τη δημιουργία του συστήματος αναφοράς του εισφέροντος φορτίου HNS θα μπορούσε να διευκολύνει τις προσπάθειες των κρατών μελών για την ανάπτυξη ενός τέτοιου συστήματος αναφοράς.

               (12)

               Όπως συνέβη με τη σύμβαση HNS του 1996, ελλείψει ρήτρας περί οργανισμού περιφερειακής οικονομικής ολοκλήρωσης («ΟΠΟΟ»), μόνο κυρίαρχα κράτη μπορούν να καταστούν συμβαλλόμενα μέρη του πρωτοκόλλου του 2010. Συνεπώς, η Ένωση δεν μπορεί να επικυρώσει ή να προσχωρήσει στο πρωτόκολλο του 2010 και, κατ' επέκταση, στη σύμβαση HNS του 2010.

               (13)

               Η επικύρωση του πρωτοκόλλου του 2010 από όλα τα κράτη μέλη εντός δεδομένου χρονικού πλαισίου θα πρέπει να διασφαλίσει ισότιμους όρους ανταγωνισμού εντός της Ένωσης για όλους τους παράγοντες τους οποίους αφορά η εφαρμογή της σύμβασης HNS του 2010.

               (14)

               Λαμβανομένου υπόψη του διεθνούς χαρακτήρα του καθεστώτος HNS, θα πρέπει να επιδιωχθούν ίσοι όροι ανταγωνισμού παγκοσμίως για όλους τους παράγοντες τους οποίους αφορά η εφαρμογή της σύμβασης HNS του 2010. Για τον λόγο αυτό, απαιτείται παγκόσμια κάλυψη του πρωτοκόλλου του 2010.

               (15)

               Συνεπώς, θα πρέπει να εξουσιοδοτηθούν τα κράτη μέλη ως προς τα μέρη που εμπίπτουν στην αποκλειστική αρμοδιότητα της Ένωσης να επικυρώσουν το πρωτόκολλο του 2010 ή ενδεχομένως να προσχωρήσουν σε αυτό, με εξαίρεση τις πτυχές δικαστικής συνεργασίας σε αστικές υποθέσεις. Οι διατάξεις της σύμβασης HNS του 2010 που εμπίπτουν στην αρμοδιότητα της Ένωσης στο πλαίσιο της δικαστικής συνεργασίας σε αστικές υποθέσεις θα ρυθμιστούν με απόφαση που θα εκδοθεί παράλληλα με την παρούσα απόφαση,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Τα κράτη μέλη εξουσιοδοτούνται να επικυρώσουν ή να προσχωρήσουν ως προς τα μέρη που εμπίπτουν στην αποκλειστική αρμοδιότητα της Ένωσης, αναλόγως της περίπτωσης, στο πρωτόκολλο του 2010 προς το συμφέρον της Ένωσης, με εξαίρεση τις πτυχές που αφορούν τη δικαστική συνεργασία σε αστικές υποθέσεις, και υπό τους όρους που καθορίζονται στην παρούσα απόφαση.
   Άρθρο 2
   1.   Τα κράτη μέλη προσπαθούν να λάβουν τα αναγκαία μέτρα για την κατάθεση των πράξεων επικύρωσης ή προσχώρησης στο πρωτόκολλο του 2010 εντός εύλογου χρονικού διαστήματος και, ει δυνατόν, μέχρι τις 6 Μαΐου 2021.
   2.   Τα κράτη μέλη αλληλοενημερώνονται και ενημερώνουν το Συμβούλιο και την Επιτροπή με κατάλληλο τρόπο όταν το σύστημα για την αναφορά του εισφέροντος φορτίου HNS καθίσταται λειτουργικό.
   3.   Τα κράτη μέλη μεριμνούν για την ανταλλαγή βέλτιστων πρακτικών, ιδίως όσον αφορά το σύστημα αναφοράς του εισφέροντος φορτίου HNS στο πλαίσιο του πρωτοκόλλου του 2010.
   Άρθρο 3
   Κατά την επικύρωση ή την προσχώρηση στο πρωτόκολλο του 2010 τα κράτη μέλη ενημερώνουν γραπτώς τον γενικό γραμματέα του Διεθνούς Ναυτιλιακού Οργανισμού ότι η επικύρωση ή η προσχώρηση πραγματοποιήθηκε σύμφωνα με την παρούσα απόφαση και με την απόφαση (ΕΕ) 2017/770 του Συμβουλίου (4).
   Άρθρο 4
   Η παρούσα απόφαση αρχίζει να ισχύει την επομένη της δημοσίευσής της στην Επίσημη Εφημερίδα της Ευρωπαϊκής Ένωσης.
   Άρθρο 5
   Η παρούσα απόφαση απευθύνεται στα κράτη μέλη σύμφωνα με τις Συνθήκες.

      Λουξεμβούργο, 25 Απριλίου 2017.

            Για το Συμβούλιο

            Ο Πρόεδρος

         I. BORG

      (1)  Έγκριση που δόθηκε στις 5 Απριλίου 2017 (δεν έχει δημοσιευθεί ακόμα στην Επίσημη Εφημερίδα).

      (2)  Απόφαση 2002/971/ΕΚ του Συμβουλίου της 18ης Νοεμβρίου 2002 με την οποία επιτρέπεται στα κράτη μέλη να επικυρώσουν ή να προσχωρήσουν, προς το συμφέρον της Κοινότητας, στη διεθνή σύμβαση του 1996 για την αστική ευθύνη και αποζημίωση για ζημία σε σχέση με τη θαλάσσια μεταφορά επικινδύνων και επιβλαβών ουσιών («σύμβαση HNS»), (ΕΕ L 337 της 13.12.2002, σ. 55).

      (3)  Οδηγία 2004/35/ΕΚ του Ευρωπαϊκού Κοινοβουλίου και του Συμβουλίου της 21ης Απριλίου 2004 σχετικά με την περιβαλλοντική ευθύνη όσον αφορά την πρόληψη και την αποκατάσταση περιβαλλοντικής ζημίας (ΕΕ L 143 της 30.4.2004, σ. 56).

      (4)  Απόφαση (ΕΕ) 2017/770 του Συμβουλίου, της 25ης Απριλίου 2017, για την επικύρωση και την προσχώρηση των κρατών μελών, προς το συμφέρον της Ευρωπαϊκής Ένωσης, στο πρωτόκολλο του 2010 της διεθνούς σύμβασης για την αστική ευθύνη και αποζημίωση για ζημία σε σχέση με τη θαλάσσια μεταφορά επικινδύνων και επιβλαβών ουσιών, με εξαίρεση τις πτυχές δικαστικής συνεργασίας σε αστικές υποθέσεις (βλέπε σελίδα 18 της παρούσας Επίσημης Εφημερίδας).


title: Απόφαση (ΚΕΠΠΑ) 2016/1207 της Επιτροπής Πολιτικής και Ασφάλειας, της 20ής Ιουλίου 2016, για τον διορισμό αρχηγού αποστολής της Ευρωπαϊκής Ένωσης για την επιβολή του κράτους δικαίου στο Κοσσυφοπέδιο (Η ονομασία αυτή χρησιμοποιείται με την επιφύλαξη των θέσεων ως προς το καθεστώς και συνάδει με την απόφαση 1244 (1999) του Συμβουλίου Ασφαλείας του ΟΗΕ και τη γνωμοδότηση του Διεθνούς Δικαστηρίου σχετικά με τη διακήρυξη της ανεξαρτησίας του Κοσσυφοπεδίου.), EULEX KOSOVO (EULEX KOSOVO/1/2016)

text:
                  23.7.2016

                  EL

                  Επίσημη Εφημερίδα της Ευρωπαϊκής Ένωσης

                  L 198/49

            ΑΠΌΦΑΣΗ (ΚΕΠΠΑ) 2016/1207 ΤΗΣ ΕΠΙΤΡΟΠΉΣ ΠΟΛΙΤΙΚΉΣ ΚΑΙ ΑΣΦΆΛΕΙΑΣ
      της 20ής Ιουλίου 2016
      για τον διορισμό αρχηγού αποστολής της Ευρωπαϊκής Ένωσης για την επιβολή του κράτους δικαίου στο Κοσσυφοπέδιο (*), EULEX KOSOVO (EULEX KOSOVO/1/2016)
      H ΕΠΙΤΡΟΠΗ ΠΟΛΙΤΙΚΗΣ ΚΑΙ ΑΣΦΑΛΕΙΑΣ,
      Έχοντας υπόψη τη Συνθήκη για την Ευρωπαϊκή Ένωση και ιδίως το άρθρο 38 τρίτο εδάφιο,
      Έχοντας υπόψη την κοινή δράση 2008/124/ΚΕΠΠΑ του Συμβουλίου, της 4ης Φεβρουαρίου 2008, σχετικά με την Αποστολή της Ευρωπαϊκής Ένωσης για την επιβολή του κράτους δικαίου στο Κοσσυφοπέδιο, ΕULEX KOSOVO (1), και ιδίως το άρθρο 12 παράγραφος 2,
      Εκτιμώντας τα ακόλουθα:

                  (1)

                  Δυνάμει του άρθρου 12 παράγραφος 2 της κοινής δράσης 2008/124/ΚΕΠΠΑ, η Επιτροπή Πολιτικής και Ασφάλειας (ΕΠΑ) εξουσιοδοτείται, σύμφωνα με το άρθρο 38 της Συνθήκης, να λαμβάνει τις σχετικές αποφάσεις προκειμένου να ασκεί τον πολιτικό έλεγχο και τη στρατηγική διεύθυνση της αποστολής της Ευρωπαϊκής Ένωσης για την επιβολή του κράτους δικαίου στο Κοσσυφοπέδιο (EULEX KOSOVO), συμπεριλαμβανομένης της απόφασης διορισμού αρχηγού αποστολής.

                  (2)

                  Στις 14 Ιουνίου 2016 το Συμβούλιο εξέδωσε την απόφαση (ΚΕΠΠΑ) 2016/947 (2) για την τροποποίηση της κοινής δράσης 2008/124/ΚΕΠΠΑ και την παράταση της διάρκειας της EULEX KOSOVO έως τις 14 Ιουνίου 2018.

                  (3)

                  Στις 11 Ιουλίου 2016 η Ύπατη Εκπρόσωπος της Ένωσης για θέματα εξωτερικής πολιτικής και πολιτικής ασφαλείας πρότεινε τον διορισμό της κ. Αλεξάνδρας ΠΑΠΑΔΟΠΟΥΛΟΥ ως αρχηγού αποστολής της EULEX KOSOVO από την 1η Σεπτεμβρίου 2016 έως τις 14 Ιουνίου 2017,

            ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
      Άρθρο 1
      Η κ. Αλεξάνδρα ΠΑΠΑΔΟΠΟΥΛΟΥ διορίζεται αρχηγός αποστολής της αποστολής της Ευρωπαϊκής Ένωσης για την επιβολή του κράτους δικαίου στο Κοσσυφοπέδιο (EULEX KOSOVO) από την 1η Σεπτεμβρίου 2016 έως τις 14 Ιουνίου 2017.
      Άρθρο 2
      Η παρούσα απόφαση αρχίζει να ισχύει από την ημέρα της έκδοσής της.

         Βρυξέλλες, 20 Ιουλίου 2016.

               Για την Επιτροπή Πολιτικής και Ασφάλειας

               Ο Πρόεδρος

            W. STEVENS

         (*)  Η ονομασία αυτή χρησιμοποιείται με την επιφύλαξη των θέσεων ως προς το καθεστώς και συνάδει με την απόφαση 1244 (1999) του Συμβουλίου Ασφαλείας του ΟΗΕ και τη γνωμοδότηση του Διεθνούς Δικαστηρίου σχετικά με τη διακήρυξη της ανεξαρτησίας του Κοσσυφοπεδίου.

         (1)  ΕΕ L 42 της 16.2.2008, σ. 92.

         (2)  Απόφαση (ΚΕΠΠΑ) 2016/947 του Συμβουλίου, της 14ης Ιουνίου 2016, για την τροποποίηση της κοινής δράσης 2008/124/ΚΕΠΠΑ σχετικά με την αποστολή της Ευρωπαϊκής Ένωσης για την επιβολή του κράτους δικαίου στο Κοσσυφοπέδιο (EULEX ΚΟΣΣΥΦΟΠΕΔΙΟ) (ΕΕ L 157 της 15.6.2016, σ. 26).


Σημαντική ανακοίνωση νομικού περιεχομένου

|

E1998C0820(02)

Έγκριση κρατικής ενίσχυσης σύμφωνα με το άρθρο 61 της συμφωνίας για τον ΕΟΧ και το άρθρο 1 παράγραφος 3 του πρωτοκόλλου της συμφωνίας για τη δημιουργία Εποπτεύουσας Αρχής και Δικαστηρίου Απόφαση της Εποπτεύουσας Αρχής της ΕΖΕΣ να μην εγείρει αντιρρήσεις

Επίσημη Εφημερίδα αριθ. C 263 της 20/08/1998 σ. 0005 - 0005

Έγκριση κρατικής ενίσχυσης σύμφωνα με το άρθρο 61 της συμφωνίας για τον ΕΟΧ και το άρθρο 1 παράγραφος 3 του πρωτοκόλλου της συμφωνίας για τη δημιουργία Εποπτεύουσας Αρχής και Δικαστηρίου Απόφαση της Εποπτεύουσας Αρχής της ΕΖΕΣ να μην εγείρει αντιρρήσεις (98/C 263/06)>ΘΕΣΗ ΠΗΝΑΚΑ>


title: 2005/663/EK: Απόφαση του Συμβουλίου, της 18ης Ιανουαρίου 2005, για τη σύναψη, εξ ονόματος της Ευρωπαϊκής Κοινότητας και των κρατών μελών της, πρωτοκόλλου της συμφωνίας συνεργασίας και τελωνειακής ένωσης μεταξύ της Ευρωπαϊκής Οικονομικής Κοινότητας και της Δημοκρατίας του Αγίου Μαρίνου, όσον αφορά τη συμμετοχή, ως συμβαλλομένων μερών, της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Λεττονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας, συνεπεία της προσχωρήσεώς τους στην Ευρωπαϊκή Ένωση

text:
               27.9.2005

               EL

               Επίσημη Εφημερίδα της Ευρωπαϊκής Ένωσης

               L 251/1

         ΑΠΟΦΑΣΗ ΤΟΥ ΣΥΜΒΟΥΛΙΟΥ
   της 18ης Ιανουαρίου 2005
   για τη σύναψη, εξ ονόματος της Ευρωπαϊκής Κοινότητας και των κρατών μελών της, πρωτοκόλλου της συμφωνίας συνεργασίας και τελωνειακής ένωσης μεταξύ της Ευρωπαϊκής Οικονομικής Κοινότητας και της Δημοκρατίας του Αγίου Μαρίνου, όσον αφορά τη συμμετοχή, ως συμβαλλομένων μερών, της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Λεττονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας, συνεπεία της προσχωρήσεώς τους στην Ευρωπαϊκή Ένωση
   (2005/663/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως τα άρθρα 133 και 308, σε συνδυασμό με τη δεύτερη πρόταση πρώτο εδάφιο του άρθρου 300 παράγραφος 2 και το πρώτο εδάφιο του άρθρου 300 παράγραφος 3,
   την συνθήκη προσχώρησης του 2003, και ιδίως το άρθρο 2 παράγραφος 3,
   την πράξη προσχώρησης του 2003, και ιδίως το άρθρο 6 παράγραφος 2,
   την πρόταση της Επιτροπής,
   τη γνώμη του Ευρωπαϊκού Κοινοβουλίου (1),
   Εκτιμώντας τα ακόλουθα:

               (1)

               Μετά την εξουσιοδότηση που δόθηκε στην Επιτροπή στις 23 Φεβρουαρίου 2004, περατώθηκαν οι διαπραγματεύσεις με τη Δημοκρατία του Αγίου Μαρίνου για τη σύναψη πρωτοκόλλου της συμφωνίας συνεργασίας και τελωνειακής ένωσης μεταξύ της Ευρωπαϊκής Οικονομικής Κοινότητας και της Δημοκρατίας του Αγίου Μαρίνου, όσον αφορά τη συμμετοχή, ως συμβαλλομένων μερών, της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Λεττονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας, συνεπεία της προσχωρήσεώς τους στην Ευρωπαϊκή Ένωση.

               (2)

               Σύμφωνα με το άρθρο 6 παράγραφος 2 της πράξης προσχώρησης του 2003, η Επιτροπή έχει υποβάλει στο Συμβούλιο σχέδιο του πρωτοκόλλου.

               (3)

               Το πρωτόκολλο θα πρέπει να συναφθεί,

         ΑΠΟΦΑΣΙΖΕΙ:
   Άρθρο 1
   Εγκρίνεται εξ ονόματος της Ευρωπαϊκής Κοινότητας και των κρατών μελών της το πρωτόκολλο της συμφωνίας συνεργασίας και τελωνειακής ένωσης μεταξύ της Ευρωπαϊκής Οικονομικής Κοινότητας και της Δημοκρατίας του Αγίου Μαρίνου, όσον αφορά τη συμμετοχή, ως συμβαλλομένων μερών, της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Λεττονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας, συνεπεία της προσχωρήσεώς τους στην Ευρωπαϊκή Ένωση.
   Το κείμενο του πρωτοκόλλου επισυνάπτεται στην παρούσα απόφαση.
   Άρθρο 2
   Ο πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να υπογράψει το πρωτόκολλο εξ ονόματος της Κοινότητας και των κρατών μελών της.
   Άρθρο 3
   Ο πρόεδρος του Συμβουλίου διαβιβάζει, εξ ονόματος της Κοινότητας και των κρατών μελών της, την πράξη έγκρισης που προβλέπεται στο άρθρο 3 του πρωτοκόλλου.

      Βρυξέλλες, 18 Ιανουαρίου 2005.

            Για το Συμβούλιο

            Ο Πρόεδρος

         J.-C. JUNCKER

      (1)  Γνώμη της 14ης Δεκεμβρίου 2004 (δεν έχει ακόμα δημοσιευθεί στην Επίσημη Εφημερίδα).
    ---documentbreak---

               27.9.2005

               EL

               Επίσημη Εφημερίδα της Ευρωπαϊκής Ένωσης

               L 251/3

         ΠΡΩΤΌΚΟΛΛΟ
   της συμφωνίας συνεργασίας και τελωνειακής ένωσης μεταξύ της Ευρωπαϊκής Οικονομικής Κοινότητας και της Δημοκρατίας του Αγίου Μαρίνου, όσον αφορά τη συμμετοχή, ως συμβαλλομένων μερών, της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Λεττονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας, συνεπεία της προσχωρήσεώς τους στην Ευρωπαϊκή Ένωση
   ΤΟ ΒΑΣΙΛΕΙΟ ΤΟΥ ΒΕΛΓΙΟΥ,
   Η ΤΣΕΧΙΚΗ ΔΗΜΟΚΡΑΤΙΑ,
   ΤΟ ΒΑΣΙΛΕΙΟ της ΔΑΝΙΑΣ,
   Η ΟΜΟΣΠΟΝΔΙΑΚΗ ΔΗΜΟΚΡΑΤΙΑ της ΓΕΡΜΑΝΙΑΣ,
   Η ΔΗΜΟΚΡΑΤΙΑ της ΕΣΘΟΝΙΑΣ,
   Η ΕΛΛΗΝΙΚΗ ΔΗΜΟΚΡΑΤΙΑ,
   ΤΟ ΒΑΣΙΛΕΙΟ της ΙΣΠΑΝΙΑΣ,
   Η ΓΑΛΛΙΚΗ ΔΗΜΟΚΡΑΤΙΑ,
   Η ΙΡΛΑΝΔΙΑ,
   Η ΙΤΑΛΙΚΗ ΔΗΜΟΚΡΑΤΙΑ,
   Η ΚΥΠΡΙΑΚΗ ΔΗΜΟΚΡΑΤΙΑ,
   Η ΔΗΜΟΚΡΑΤΙΑ της ΛΕΤΤΟΝΙΑΣ,
   Η ΔΗΜΟΚΡΑΤΙΑ της ΛΙΘΟΥΑΝΙΑΣ,
   ΤΟ ΜΕΓΑΛΟ ΔΟΥΚΑΤΟ ΤΟΥ ΛΟΥΞΕΜΒΟΥΡΓΟΥ,
   Η ΔΗΜΟΚΡΑΤΙΑ της ΟΥΓΓΑΡΙΑΣ,
   Η ΔΗΜΟΚΡΑΤΙΑ της ΜΑΛΤΑΣ,
   ΤΟ ΒΑΣΙΛΕΙΟ ΤΩΝ ΚΑΤΩ ΧΩΡΩΝ,
   Η ΔΗΜΟΚΡΑΤΙΑ της ΑΥΣΤΡΙΑΣ,
   Η ΔΗΜΟΚΡΑΤΙΑ της ΠΟΛΩΝΙΑΣ,
   Η ΠΟΡΤΟΓΑΛΙΚΗ ΔΗΜΟΚΡΑΤΙΑ,
   Η ΔΗΜΟΚΡΑΤΙΑ της ΣΛΟΒΕΝΙΑΣ,
   Η ΣΛΟΒΑΚΙΚΗ ΔΗΜΟΚΡΑΤΙΑ,
   Η ΔΗΜΟΚΡΑΤΙΑ της ΦΙΝΛΑΝΔΙΑΣ,
   ΤΟ ΒΑΣΙΛΕΙΟ της ΣΟΥΗΔΙΑΣ,
   ΤΟ ΗΝΩΜΕΝΟ ΒΑΣΙΛΕΙΟ της ΜΕΓΑΛΗΣ ΒΡΕΤΑΝΙΑΣ ΚΑΙ της ΒΟΡΕΙΟΥ ΙΡΛΑΝΔΙΑΣ,
   (τα «κράτη μέλη») εκπρoσωπoύμεvα από το Συμβούλιο της Ευρωπαϊκής Ένωσης, και,
   Η ΕΥΡΩΠΑΪΚΉ ΚΟΙΝΌΤΗΤΑ, επίσης εκπρoσωπoύμεvη από το Συμβούλιο της Ευρωπαϊκής Ένωσης,
   αφενός, και
   Η ΔΗΜΟΚΡΑΤΙΑ ΤΟΥ ΑΓΙΟΥ ΜΑΡΙΝΟΥ,
   αφετέρου,
   ΕΧΟΝΤΑΣ ΥΠΟΨΗ τη συμφωνία συνεργασίας και τελωνειακής ένωσης μεταξύ της Ευρωπαϊκής Οικονομικής Κοινότητας και της Δημοκρατίας του Αγίου Μαρίνου, της 16ης Δεκεμβρίου 1991 («η συμφωνία»), που τέθηκε σε ισχύ την 1η Απριλίου 2002,
   ΕΧΟΝΤΑΣ ΥΠΟΨΗ την προσχώρηση της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Λεττονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας («τα νέα κράτη μέλη») στην Ευρωπαϊκή Ένωση, την 1η Μαΐου 2004,
   ΕΚΤΙΜΩΝΤΑΣ ότι τα νέα κράτη μέλη πρέπει να καταστούν συμβαλλόμενα μέρη της συμφωνίας,
   ΕΚΤΙΜΩΝΤΑΣ ότι με τη συνθήκη προσχώρησης εξουσιοδοτείται το Συμβούλιο της Ευρωπαϊκής Ένωσης να συνάψει, εξ ονόματος των υφιστάμενων κρατών μελών και των νέων κρατών μελών, πρωτόκολλο σχετικά με την προσχώρηση των νέων κρατών μελών στη συμφωνία,
   ΣΥΜΦΩΝΗΣΑΝ ΤΑ ΑΚΟΛΟΥΘΑ:
   Άρθρο 1
   Τα νέα κράτη μέλη, τα οποία καθίστανται συμβαλλόμενα μέρη της συμφωνίας, εγκρίνουν αντιστοίχως και λαμβάνουν γνώση, κατά τον ίδιο τρόπο με τα υφιστάμενα κράτη μέλη, της συμφωνίας, καθώς και των δηλώσεων που επισυνάπτονται σε αυτήν.
   Άρθρο 2
   Το παρόν πρωτόκολλο αποτελεί αναπόσπαστο μέρος της συμφωνίας.
   Άρθρο 3
   1.   Το παρόν πρωτόκολλο εγκρίνεται από το Συμβούλιο της Ευρωπαϊκής Ένωσης, εξ ονόματος των κρατών μελών της Ευρωπαϊκής Κοινότητας, καθώς και από τη Δημοκρατία του Αγίου Μαρίνου, σύμφωνα με τις αντίστοιχες διαδικασίες.
   2.   Τα συμβαλλόμενα μέρη κοινοποιούν αμοιβαία την ολοκλήρωση των εν λόγω διαδικασιών. Οι πράξεις έγκρισης κατατίθενται στον γενικό γραμματέα του Συμβουλίου της Ευρωπαϊκής Ένωσης.
   Άρθρο 4
   Το παρόν πρωτόκολλο τίθεται σε ισχύ την πρώτη ημέρα του πρώτου μήνα από την ημερομηνία κατάθεσης της τελευταίας πράξης έγκρισης.
   Άρθρο 5
   Τα κείμενα της συμφωνίας, καθώς και οι συνημμένες στη συμφωνία δηλώσεις συντάσσονται στην τσεχική, την εσθονική, την ουγγρική, τη λεττονική, τη λιθουανική, τη μαλτέζικη, την πολωνική, τη σλοβακική και τη σλοβενική γλώσσα.
   Επισυνάπτονται στο παρόν πρωτόκολλο και είναι εξίσου αυθεντικά με τα κείμενα στις άλλες γλώσσες στις οποίες έχουν συνταχθεί η συμφωνία και οι συνημμένες σε αυτή δηλώσεις.
   Άρθρο 6
   Το παρόν πρωτόκολλο συντάσσεται σε δύο αντίτυπα στην τσεχική, τη δανική, την ολλανδική, την αγγλική, την εσθονική, τη φινλανδική, τη γαλλική, τη γερμανική, την ελληνική, την ουγγρική, την ιταλική, τη λεττονική, τη λιθουανική, τη μαλτέζικη, την πολωνική, την πορτογαλική, τη σλοβενική, τη σλοβακική, την ισπανική και τη σουηδική γλώσσα. Όλα τα εν λόγω κείμενα είναι εξίσου αυθεντικά.

      Hecho en Bruselas, el cuatro de mayo de dos mil cinco.
      V Bruselu dne čtvrtého května dva tisíce pět.
      Udfærdiget i Bruxelles den fjerde maj to tusind og fem.
      Geschehen zu Brüssel am vierten Mai zweitausendfünf.
      Kahe tuhande viienda aasta maikuu neljandal päeval Brüsselis.
      Έγινε στις Βρυξέλλες, στις τέσσερις Μαΐου δύο χιλιάδες πέντε.
      Done at Brussels on the fourth day of May in the year two thousand and five.
      Fait à Bruxelles, le quatre mai deux mille cinq.
      Fatto a Bruxelles, addì quattro maggio duemilacinque.
      Briselē, divtūkstoš piektā gada ceturtajā maijā.
      Priimta du tūkstančiai penktų metų gegužės ketvirtą dieną Briuselyje.
      Kelt Brüsszelben, a kettőezer-ötödik év május havának negyedik napján.
      Magħmul fi Brussel, fl-erbgħa jum ta' Mejju tas-sena elfejn u ħamsa.
      Gedaan te Brussel, de vierde mei tweeduizend vijf.
      Sporządzono w Brukseli dnia czwartego maja roku dwatysiące piątego.
      Feito em Bruxelas, em quatro de Maio de dois mil e cinco.
      V Bruslju, četrtega maja leta dva tisoč pet.
      V Bruseli dňa štvrtého mája dvetisícpäť.
      Tehty Brysselissä neljäntenä päivänä toukokuuta vuonna kaksituhattaviisi.
      Som skedde i Bryssel den fjärde maj tjugohundrafem.

         Por los Estados miembros
         Za členské státy
         For medlemsstaterne
         Für die Mitgliedstaaten
         Liikmesriikide nimel
         Για τα κράτη μέλη
         For the Member States
         Pour les États membres
         Per gli Stati membri
         Dalībvalstu vārdā
         Valstybių narių vardu
         A tagállamok részéről
         Ghall-Istati Membri
         Voor de lidstaten
         W imieniu Państw Członkowskich
         Pelos Estados-Membros
         Za členské štáty
         Za države članice
         Jäsenvaltioiden puolesta
         På medlemsstaternas vägnar

         Por las Comunidades Europeas
         Za Evropská společenstvi
         For De Europæiske Fællesskaber
         Für die Europäischen Gemeinschaften
         Euroopa ühenduste nimel
         Για τις Ευρωπαϊκές Κοινότητες
         For the European Communities
         Pour les Communautés européennes
         Per le Comunità europee
         Eiropas Kopienu vārdā
         Europos Bendrijų vardu
         Az Európai Közösségek részéről
         Ghall-Komunitajiet Ewropej
         Voor de Europese Gemeenschappen
         W imieniu Wspólnot Europejskich
         Pelas Comunidades Europeias
         Za Európske spoločenstvá
         Za Evropske skupnosti
         Euroopan yhteisöjen puolesta
         På Europeiska gemenskapernas vägnar

         Por la República de San Marino
         Za Republiku San Marino
         For Republikken San Marino
         Im Namen der Republik San Marino
         San Marino Vabariigi nimel
         Για τη Δημοκρατία του Αγίου Μαρίνου
         For the Republic of San Marino
         Pour la République de Saint-Marin
         Per la Repubblica di San Marino
         Sanmarīno Republikas vārdā
         San Marino Respublikos vardu
         A San Marino Köztársaság részéről
         Għar-Repubblika ta' San Marino
         Voor de Republiek San Marino
         W imieniu Republiki San Marino
         Pela República de São Marino
         Za Sanmarínsku republiku
         Za Republiko San Marino
         San Marinon tasavallan puolesta
         På Republiken San Marinos vägnar

 ---documentbreak--- NA ---documentbreak---

               27.9.2005

               EL

               Επίσημη Εφημερίδα της Ευρωπαϊκής Ένωσης

               L 251/7

         ΣΥΜΦΩΝΙΑ
   συνεργασίας και τελωνειακής ένωσης μεταξύ της Ευρωπαϊκής Οικονομικής Κοινότητας και της Δημοκρατίας του Αγίου Μαρίνου

   Το κείμενο της συμφωνίας στις έντεκα επίσημες γλώσσες της Ευρωπαϊκής Ένωσης (ισπανικά, δανικά, γερμανικά, ελληνικά, αγγλικά, γαλλικά, ιταλικά, ολλανδικά, πορτογαλικά, φινλανδικά, σουηδικά) έχει δημοσιευθεί στην ΕΕ L 84 της 28.3.2002, σ. 43. Οι εκδόσεις στα τσεχικά, εσθονικά, λεττονικά, λιθουανικά, ουγγρικά, μαλτέζικα, πολωνικά, σλοβακικά και σλοβενικά δημοσιεύονται στην παρούσα Επίσημη Εφημερίδα.


Avis juridique important

|

31985D0335

85/335/ΕΟΚ: Απόφαση του Ευρωπαϊκού Κοινοβουλίου της 13ης Ιουνίου 1985 που χορηγεί απαλλαγή στην Επιτροπή για την οικονομική διαχείριση του πέμπτου Ευρωπαϊκού Ταμείου Αναπτύξεως κατά το οικονομικό έτος 1983

Επίσημη Εφημερίδα αριθ. L 174 της 04/07/1985 σ. 0051 - 0055

***** ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ  της 13ης Ιουνίου 1985  που χορηγεί απαλλαγή στην Επιτροπή για την οικονομική διαχείριση του πέμπτου Ευρωπαϊκού Ταμείου Αναπτύξεως κατά το οικονομικό έτος 1983  (85/335/ΕΟΚ)  ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,  τη συνθήκη για την ίδρυση της Ευρωπακής Οικονομικής Κοινότητας,  την πρώτη σύμβαση ΑΚΕ-ΕΟΚ της Λομέ (1),  τον ισολογισμό και τους λογαριασμούς του πέμπτου Ευρωπαϊκού Ταμείου Αναπτύξεως για το οικονομικό έτος 1983, (COM (84) 281 τελικό),  την έκθεση του Ελεγκτικού Συνεδρίου για το οικονομικό έτος 1983 που συνοδεύεται από τις απαντήσεις των οργάνων (2),  τη σύσταση του Συμβουλίου για τη χορήγηση αυτής της απαλλαγής, (έγγρ. Γ2-19/85),  ότι η συνθήκη της 22ας Ιουλίου 1975 εξουσιοδοτεί το Ευρωπαϊκό Κοινοβούλιο να χορηγεί απαλλαγή για τις οικονομικές δραστηριότητες της Κοινότητας,  την έκθεση της Επιτροπής Ελέγχου του Προϋπολογισμού και τη γνωμοδότηση της Επιτροπής Αναπτύξεως και Συνεργασίας, (έγγρ. Α 2-39/85),  1. χορηγεί απαλλαγή στην Επιτροπή για την οικονομική διαχείριση του πέμπτου Ευρωπαϊκού Ταμείου Αναπτύξεως κατά το οικονομικό έτος 1983 με βάση τα ακόλουθα ποσά:  εισπράξεις: 480 192 381 ECU  πληρωμές: 419 234 127 ECU  2. διατυπώνει τις παρατηρήσεις του στο ψήφισμα που αποτελεί μέρος αυτής της απόφασης,  3. αναθέτει στον Πρόεδρό του να διαβιβάσει την παρούσα απόφαση και το ψήφισμα που εμπεριέχει τις παρατηρήσεις του στην Επιτροπή, το Συμβούλιο, το Ελεγκτικό Συνέδριο και την Ευρωπαϊκή Τράπεζα Επενδύσεων και να μεριμνήσει για τη δημοσίευσή τους στην Επίσημη Εφημερίδα των Ευρωπαϊκών Κοινοτήτων (σειρά L).  Στρασβούργο, 13 Ιουνίου 1985.  1.2 // Ο Γενικός Γραμματέας  // Ο Πρόεδρος  // H.-J. OPITZ  // Pierre PFLIMLIN  (1) ΕΕ αριθ. L 347 της 22. 12. 1980.  (2) ΕΕ αριθ. C 348 της 31. 12. 1984.   ΨΗΦΙΣΜΑ  που εμπεριέχει τις παρατηρήσεις οι οποίες αποτελούν μέρος των αποφάσεων για τη χορήγηση απαλλαγής για την οικονομική διαχείριση του δεύτερου τρίτου, τέταρτου και πέμπτου Ευρωπαϊκού Ταμείου Αναπτύξεως κατά το οικονομικό έτος 1983  ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ  Έχοντας υπόψη τα άρθρα 137 και 206β της συνθήκης για την ίδρυση της Ευρωπαικής Οικονομικής Κοινότητας,  Έχοντας υπόψη τα άρθρα 67 και 70 αντίστοιχα των δημοσιονομικών κανονισμών που εφαρμόζονται στο τέταρτο και στο πέμπτο Ευρωπαϊκό Ταμείο Αναπτύξεως, τα οποία απαιτούν από την Επιτροπή να λάβει όλα τα κατάλληλα μέτρα ώστε να ενεργήσει με βάση τις παρατηρήσεις που υπάρχουν στις αποφάσεις για τη χορήγηση απαλλαγής,  Σημειώνοντας ότι τα ίδια άρθρα απαιτούν επίσης από την Επιτροπή, κατόπιν αιτήματος του Ευρωπαϊκού Κοινοβουλίου, να υποβάλλει έκθεση σχετικά με τα ληφθέντα μέτρα με βάση τις παρατηρήσεις του Κοινοβουλίου, και ιδιαίτερα σχετικά με τις δοθείσες οδηγίες προς τις υπηρεσίες της που είναι αρμόδιες για τη διαχείριση των Ευρωπαϊκών Ταμείων Αναπτύξεως,  Αποφασίζοντας να διατυπώσει τις παρατηρήσεις για τις οποίες γίνεται μνεία στα εν λόγω άρθρα 67 και 70 με τη μορφή αυτού του ψηφίσματος, το οποίο αποτελεί μέρος κάθε απόφασης απαλλαγής για την οικονομική διαχείριση των Ευρωπαϊκών Ταμείων Αναπτύξεως για το 1983,  Εκγρίνοντας επίσης αυτό το ψήφισμα, ασκώντας τις απαραίτητες αρμοδιότητες για την εκπλήρωση του εποπτικού του ρόλου, ώστε να επανορθωθούν οι αδυναμίες που διαπιστώθηκαν κατά την έρευνά του για τη χορήγηση απαλλαγής και να επιτευχθεί καλύτερη διαχείριση των Ευρωπαϊκών Ταμείων Αναπτύξεως,  Έχοντας υπόψη την έκθεση της Επιτροπής Ελέγχου του Προϋπολογισμού και άλλα έγγραφα που αναφέρονται στις αποφάσεις για τη χορήγηση απαλλαγής, (έγγρ. Α 2-39/85),  Μορφή της απόφασης απαλλαγής  1. Αποφασίζει, προκειμένου να τυποποιηθεί η ορολογία που χρησιμοποιείται στις αποφάσεις του για χορήγηση απαλλαγής και να επιτευχθεί μεγαλύτερη διαφάνεια, να υιοθετήσει και πάλι τους ορισμούς που αναφέρονται στην παράγραφο 1 του ψηφίσματός του της 16ης Απριλίου 1985, το οποίο αποτελεί μέρος της απόφασης για τη χορήγηση απαλλαγής για την εκτέλεση του προϋπολογισμού του οικονομικού έτους 1983.  Η αναπυξιακή πολιτική ως προτεραιότητα  2. Τονίζει τη σπουδαιότητα της αναπτυξιακής πολιτικής διότι:  α) οι ανάγκες των αναπτυσσομένων χωρών είναι τεράστιες, ακόμα και για τα απαραίτητα προς το ζην όπως είναι η τροφή και το καθαρό νερό·  β) αποτελεί μια από τις κύριες πλευρές των σχέσεων της Κοινότητας με τις μισές χώρες του κόσμου·  γ) είναι η μόνη κοινοτική πολιτική που απαιτεί μείζονες δαπάνες οι οποίες εκτελούνται από την Επιτροπή μάλλον παρά από τα κράτη μέλη.  3. Επισημαίνει ότι η επίτευξη των αναπτυξιακών στόχων εξαρτάται από την αποτελεσματική οικονομική διαχείριση προκειμένου να μεγιστοποιηθούν τα αποτελέσματα της διάθεσης των πόρων του ΕΤΑ.  4. Υπενθυμίζει τη σύσταση που περιλαμβάνεται στο προαναφερθέν φήφισμά του της 16ης Απριλίου 1985, ότι δηλ. η Επιτροπή θα πρέπει να πραγματοποιήσει επειγόντως αξιολόγηση του υπάρχοντος προσωπικού στη Γενική της Διεύθυνση για την Ανάπτυξη με αναφορά στο υπάρχον προσωπικό άλλων παρεμφερών διοικήσεων και άλλων τμημάτων της Επιτροπής και κατόπιν να λάβει τα κατάλληλα μέτρα. Καλεί την Επιτροπή, κατά την πραγματοποίηση αυτής της αξιολόγησης και κατά τη λήψη των συνακόλουθων μέτρων, να λάβει υπόψη την προτεραιότητα που αποδίδεται στην αναπτυξιακή πολιτική.  Αρμοδιότητες και ευθύνες του Κοινοβουλίου  5. Υπενθυμίζει τα προηγούμενα ψηφίσματά του περί εγγραφής του ΕΤΑ στον προϋπολογισμό, αλλά επισημαίνει, ωστόσο, ότι η παράλειψη του Συμβουλίου να εγγράψει στον προϋπολογισμό το ΕΤΑ δεν αποκλείει τις αρμοδιότητες και τις υποχρεώσεις του Ευρωπαϊκού Κοινοβουλίου, που προβλέπονται βάσει των συνθηκών.  6. Επιβεβαιώνει το δικαίωμά του να γνωμοδοτεί επί των προτάσεων για κανονισμούς που αφορούν το ΕΤΑ και ειδικότερα, όσον αφορά τον επόμενο δημοσιονομικό κανονισμό για το έκτο ΕΤΑ.  Ετήσιοι λογαριασμοί  7. Σημειώνει ότι οι ετήσιοι λογαριασμοί κάθε Ευρωπαϊκού Ταμείου Αναπτύξεως (ΕΤΑ) έχουν λάβει μορφή ισολογισμού, στον οποίο περιλαμβάνεται περίληψη των ετήσιων πράξεων, ενώ τόσο η εσωτερική συμφωνία όσο και ο δημοσιονομικός κανονισμός που εφαρμόζεται σε κάθε ΕΤΑ απαιτεί οι λογαριασμοί να είναι υπό μορφή λογαριασμού διαχειρίσεως και να υπάρχει μαζί χωριστός ισολογισμός. Καλεί την Επιτροπή, προκειμένου να επιτύχει μεγαλύτερη διαφάνεια και για να συμμορφωθεί με αυτές τις απαιτήσεις, στο μέλλον να δημοσιεύει τόσο το λογαριασμό διαχειρίσεως όσο και τον ισολογισμό. 8. Ζητεί από την Επιτροπή να δημοσιέυσει, μαζί με τους ετήσιους λογαριασμούς του ΕΤΑ, τα στοιχεία βάσει των οποίων ζητείται η απαλλαγή, δηλαδή περίληψη των κυριότερων σημείων του λογαριασμού διαχειρίσεως και του ισολογισμού για κάθε ΕΤΑ, και ζητεί από το Ελεγκτικό Συνέδριο να διατυπώσει παρατηρήσεις επί των στοιχείων αυτών στην ετήσια έκθεσή του.  9. Εκφράζει τη λύπη του διότι οι λογαριασμοί για κάθε ΕΤΑ για το οικονομικό έτος 1983 δεν είχαν εγκριθεί από την Επιτροπή έως τις 15 Μαΐου 1984, ενώ οι σχετικοί κανονισμοί απαιτούν οι λογαριασμοί να έχουν υποβληθεί στο Ευρωπαϊκό Κοινοβούλιο, το Συμβούλιο και το Ελεγκτικό Συνέδριο το αργότερο έως τις 15 Απριλίου. Καλεί την Επιτροπή να τηρεί αυστηρά αυτή την προθεσμία στο μέλλον.  10. Καλεί την Επιτροπή να εξασφαλίσει ότι οι λογαριασμοί της Ευρωπαϊκής Ένωσης για τη Συνεργασία (ΕΕΣ) θα κλείνουν στις 31 Δεκεμβρίου κάθε έτους και ότι οι λογαριασμοί της ΕΕΣ και άλλων υπηρεσιών που είναι αρμόδιες για τη διαχείριση υποτροφιών και κατάρτισης στα πλαίσια της υπηρεσίας εξόδους ΕΤΑ θα ρυθμίζονται τακτικά με τους λογαριασμούς του ΕΤΑ.  Δεύτερο ΕΤΑ  11. Επιδοκιμάζει το γεγονός ότι οι λογαριασμοί για το δεύτερο ΕΤΑ είχαν κλείσει κατά τη διάρκεια του 1984 και μόνο ένα πρόγραμμα εκκρεμούσε στο τέλος του 1983.  Τρίτο ΕΤΑ  12. Σημειώνει ότι 13,58 εκατομμύρια ECU του τρίτου ΕΤΑ δεν έχουν ακόμα διατεθεί και ένα επιπλέον ποσό 34,86 εκατομμυρίων ECU αναμένεται να καταβληθεί. Συνιστά στην Επιτροπή να μη λάβει περαιτέρω αποφάσεις χρηματοδότησης και να μεταφέρει το υπόλοιπο που δεν έχει ακόμα διατεθεί στο πέμπτο ΕΤΑ έως το τέλος του 1985.  13. Καλεί την Επιτροπή να κλείσει τους λογαριασμούς που αφορούν όλα τα περατωθέντα προγράμματα έως το τέλος του 1985 και, κατά συνέπεια, να αποδεσμεύσει τα μη χρησιμοποιηθέντα υπόλοιπα που υπολογίζονται σε 5 εκατομμύρια ECU.  14. Καλεί την Επιτροπή να λάβει αποτελεσματικά μέτρα για να εξασφαλισθεί η αποπληρωμή του δανείου των 4,5 εκατομμύρια ECU, το οποίο οφείλει ένα κράτος ΑΚΕ από το 1978, και να αποφύγει οποιαδήποτε παρόμοια κατάσταση στο μέλλον.  Ποσοστό χρησιμοποίησης των πόρων  15. Καλεί την Επιτροπή να υποβάλει έκθεση στο Ευρωπαϊκό Κοινοβούλιο έως τις 30 Απριλίου 1986 στην οποία να αναλύει τους λόγους για το βραδύ ρυθμό καταβολής των χρημάτων του ΕΤΑ, πρτείνοντας τρόπους με τους οποίους μπορεί να βελτιωθεί η κατάσταση και επισυνάπτοντας περίληψη συγκρίσιμων στοιχείων από μεγάλους διεθνείς αναπτυξιακούς οργανισμούς.  16. Καλεί την Επιτροπή να εκπονήσει μια ανεξάρτητη συγκριτική μελέτη, που θα αρχίζει από την 1η Ιανουαρίου 1986, σχετικά με τις διαδικασίες που εφαρμόζονται στο ΕΤΑ, στην Παγκόσμια Τράπεζα και στο πλαίσιο του αναπτυξιακού προγράμματος των Ηνωμένων Εθνών αναφορικά με τα ζητήματα πληροφόρησης και λήψης αποφάσεων για προγράμματα, ξεκινώντας από τον εντοπισμό προβλημάτων έως και τη μεταγενέστερη αξιολόγηση.  Αποτίμηση  17. Καλεί την Επιτροπή να καθορίσει τις ενδεδειγμένες κατευθυντήριες γραμμές για τους υπαλλήλους της και τις αντιπροσωπείες της, ώστε να τονισθεί ότι, κατά την αποτίμηση των προτεινομένων σχεδίων για παροχή βοήθειας μέσω του ΕΤΑ, πρέπει να συγκεντρώνουν τα απαραίτητα στοιχεία ώστε να εξασφαλισθεί ότι το αποπερατωθέν σχέδιο:  α) ανταποκρίνεται σε επαρκή βαθμό στις τοπικές ανάγκες·  β) είναι χρηματοδοτικά βιώσιμο, λαμβάνοντας υπόψη και τα δεδομένα της τοπικής οικονομίας·  γ) προβλέπει την επαρκή στελέχωση με διευθυντικό και τεχνικό προσωπικό·  δ) η συντήρηση θα είναι ικανοποιητική και θα υπάρχει πρόσβαση για την προμήθεια όλων των αναγκαίων ανταλλακτικών·  ε) αποφεύγονται οι όποιες δυσκολίες έχουν διαπιστωθεί στο παρελθόν σε παρόμοια σχέδια ΕΤΑ.  Η μεταγενέστερη αξιολόγηση των προγραμμάτων  18. Επιβεβαιώνει την ανάγκη για πιο διεξοδική μεταγενέστερη αξιολόγηση των προγραμμάτων και τη βελτίωση των μεθόδων για την αντιπαραβολή των αποτελεσμάτων από τα προηγούμενα προγράμματα· για το σκοπό αυτό καλεί την Επιτροπή:  α) να λάβει μέτρα προκειμένου να διεξάγονται πολύ περισσότερες μελέτες για την μεταγενέστερη αξιολόγηση των σχεδίων ΕΤΑ και των προγραμμάτων που θα εφαρμοστούν από 1ης Ιανουαρίου 1986, θα πρέπει επίσης κάθε σχέδιο και πρόγραμμα που θα αποπερατώνεται μετά την 1η Ιανουαρίου 1988 να αποτελεί το αντικείμενο μεταγενέστερης αξιολόγησης, σύμφωνα με το άρθρο 224 παράγραφος 2 της τρίτης σύμβασης Λομέ·  β) να πραγματοποιούνται μεταγενέστερες αξιολογήσεις των προγραμμάτων που διαχειρίζεται η ΕΤΕ εξ ονόματος του ΕΤΑ, δειγματοληπτικά για τα σχέδια που ολοκληρώνονται μετά την 1η Ιανουαρίου 1989·  γ) να καταρτίσει, το αργότερο έως τις 30 Απριλίου 1986, έκθεση στην οποία θα περιλαμβάνονται στοιχεία όχι μόνο αναφορικά με τα δημοσιονομικά στοιχεία που αφορούν την χρηματοδοτική και τεχνική συνεργασία στο πλαίσιο της ΕΤΑ αλλά επίσης και τις θετικές και αρνητικές εμπειρίες από την εκτέλεση και στα πλαίσια τη μεταγενέστερης αξιολόγησης· δ) πέρα από την έκθεση με τα αναλυτικά στοιχεία θα πρέπει, το αργότερο στις 31 Δεκεμβρίου 1986, να δοθεί παράλληλη πληφορόρηση σχετικά με την κοινοτική βοήθεια που παρέχεται στις μη συνδεδεμένες αναπτυσσόμενες χώρες·  ε) να ζητήσει, ως άμεση προτεραιότητα, το διορισμό επαρκούς πρόσθετου προσωπικού με τα ανάλογα προσόντα στη Γενική Διεύθυνση Ανάπτυξης προκειμένου να διεκπεραιωθεί το προαναφερθέν έργο.  Αντιπροσωπείες  19. Υπογραμμίζει την αυξανόμενη σημασία των αντιπροσωπειών της Επιτροπής για την εφαρμογή της χρηματοδοτικής και τεχνικής συνεργασίας στο πλαίσιο της ΕΤΑ και ζητεί από την Επιτροπή να επανεξετάσει τον αριθμό προσωπικού και τα προσόντα των απασχολουμένων στις αντιπροσωπείες ατόμων, έτσι ώστε να εξασφαλιστεί ότι επαρκούν για την εκπλήρωση των συνεχώς διευρυνομένων καθηκόντων τους και, ειδικότερα, να εξασφαλιστεί η βελτίωση των κριτηρίων για την αξιολόγηση, παρακολούθηση της εκτέλεσης και την μεταγενέστερη αξιολόγηση των σχεδίων και των προγραμμάτων δράσης.  20. Συνιστά στην Επιτροπή να παραλάβει ανεξάρτητους εξωτερικούς συμβούλους, με την ανάλογη πείρα, που θα πλαισιώσουν το έργο της επανεξέτασης της λειτουργίας των αντιπροσωπειών.  21. Συνιστά στην Επιτροπή να προβλέψει μεγαλύτερες δυνατότητες για ανταλλαγή προσωπικού μεταξύ των αντιπροσωπειών και της Γενικής Διεύθυνσης Ανάπτυξης στις Βρυξέλλες.  Ασκούμενοι υπάλληλοι  22. Προτείνει στην Επιτροπή να προσλαμβάνει κάθε χρόνο ασκούμενους νεαρούς απόφοιτους με ανάλογα προσόντα για να εργασθούν στις αντιπρσωπείες της Επιτροπής, βοηθώντας στο έργο της αποτίμησης, της επίβλεψης και της μεταγενέστερης αξιολόγησης των προγραμμάτων.  Αποστολή τεχνικών συμβούλων στα κράτη μέλη ΑΚΕ  23. Παρατηρεί ότι οι δυνατότητες ορισμένων κρτών μελών ΑΚΕ, και ειδικότερα των λιγότερο ανεπτυγμένων, να απορροφήσουν κατά το μεγαλύτερο δυνατό βαθμό τη χορηγούμενη βοήθεια, περιορίζεται λόγω τις ελλείψεως εξειδικευμένου προσωπικού στις διοικητικές του υπηρεσίες· καλεί, συνεπώς, την Επιτροπή να δόσει ιδιαίτερη έμφαση στην κάλυψη των αναγκών αυτών επανεξετάζοντας τις διαδικασίες που προβλέπουν: α) τη χορήγηση βοήθειας για την επιμόρφωση τοπικού προσωπικού, και β) την παροχή βοήθειας με την αποστολή προσωπικού να εργαστεί στις τοπικές διοικητικές υπηρεσίες στις χώρες ΑΚΕ.  Συμβάσεις παροχής υπηρεσιών  24. Καλεί την Επιτροπή α) να εξακριβώσει από άλλους διεθνείς απαπτυξιακούς οργανισμούς με πιο τρόπο αναθέτουν συμβάσεις παροχής υπρεσιών, ιδιαίτερα όσες έχουν σχέση με την επίβλεψη των προγραμμάτων και με ποια κριτήρια καθορίζουν τις αμοιβές σε τέτοιου είδους συμβάσεις· β) να εξετάσει με ποιο τρόπο το ΕΤΑ θα μπορούσε να βελτιώσει τις διαδικασίες που εφαρμόζει και θα μπορούσε να αποκομίσει μεγαλύτερο ώφελος απ' αυτές τις συμβάσεις, και γ) να υποβάλει έκθεση στο Ευρωπαϊκό Κοινοβούλιο, το αργότερο έως τις 30 Απριλίου 1986, συγκρίνοντας τις προς άλλων οργανισμών με εκείνες του ΕΤΑ και εξηγώντας τα συμπεράσματα στα οποία κατέληξη η Επιτροπή.  25. Συνιστά στην Επιτροπή: α) να καταρτίσει καταλόγο με κατάλληλα εξειδικευμένους εμπειρογνώμονες μόνιμα εγκατεστημένους στα κράτη ΑΚΕ (συμπεριλαμβανομένων και υπηκόων των κρατών μελών) που θα μπορούσαν να απασχοληθούν σε εργασίες που υπεισέρχονται στο πλαίσιο των σχεδίων και προγραμμάτων ΕΤΑ, και β) να ενθαρρύνει τη σε μεγαλύτερο βαθμό χρησιμοποίηση των εμπειρογνωμόνων αυτών που είναι εγκατεστημένοι επί τόπου.  Ευρωπαϊκή Τράπεζα Επενδύσεων  26. Προτίθεται να εξετάσει σε χωριστή έκθεση τα ζητήματα που ανακινήθηκαν στην ειδική έκθεση του Ελεγκτικού Συνεδρίου σχετικά με τη διαχείριση των κοινοτικών κεφαλαίων που χορηγούνται στο πλαίσια της αναπτυξιακής βοήθειας από την Ευρωπαϊκή Τράπεζα Επενδύσεων.  Συντονισμός της βοήθειας  27. Προτίθεται να εξετάσει το ζήτημα της βελτίωσης του συντονισμού μεταξύ των κοινοτικών οργάνων και με άλλους χορηγούς βοήθειας σε ξεχωριστή έκθεση, που θα βασίζεται στην ειδική έκθεση του Ελεγκτικού Συνεδρίου σχετικά με το συντονισμό της κοινοτικής βοήθειας που χορηγείται σε τρίτες χώρες.  Εισφορές  28. Καλεί την Επιτροπή να επισυνάπτει ως παράρτημα στους ετήσιους λογαριασμούς του ΕΤΑ κατάλογο των κρατών μελών τα οποία δεν κατέβαλαν τις εισφορές τους εντός 15 ημερών από τη λήξη της προθεσμίας, παραθέτοντας για κάθε κράτος τις σχετικές ημερομηνίες και τα σχετικά ποσά και τις ημερομηνίες και τα ποσά που αφορούν την πραγματοποίηση των ανάλογων πληρωμών.  29. Συνιστά στην Επιτροπή να προτείνει νομοθετικά μέτρα που θα παρέχουν τη δυνατότητα επιβολής ποινών για καταβολή τόκου σ' εκείνα τα κράτη μέλη τα οποία καθυστερούν να πληρώσουν τις εισφορές τους στο ΕΤΑ.  30. Καλεί την Επιτροπή να επανεξετάσει το σύστημα με το οποίο υπολογίζει τα ποσοστά καταβολής των χρημάτων του ΕΤΑ και με τον τρόπο αυτό να αποφύγει να ζητεί εισφορές χωρίς λόγο. Έλεγχος τως πληρωμών  31. Καλεί την Επιτροπή να επανεξετάσει το σύστημά της σχετικά με τον έλεγχο των δικαιολογητικών εγγράφων με ιδιαίτερη αναφορά στις πράξεις που αφορούν ποσά υψηλότερα των 50 000 ECU, έτσι ώστε να βελτιωθεί ο έλεγχος χωρίς να αυξηθεί η γραφειοκρατία.  32. Συνιστά στην Επιτροπή να καταχωρίζει στους λογαριασμούς του ΕΤΑ το ποσό κάθε μεμονωμένης συμφωνίας που έχει συναφθεί στο πλαίσιο ενός ειδικού δανείου, έτσι ώστε να βελτιωθεί ο έλεγχος και να ελαχιστοποιηθεί η πιθανότητα λανθασμένων πληρωμών.  33. Συνιστά στην Επιτροπή να επιδιώξει την περαιτέρω απλοποίηση των διαδικασιών καταβολής χρημάτων, χωρίς αυτό να αποβεί εις βάρος του αποτελεσματικού ελέγχου, έτσι ώστε να εξασφαλισθεί ότι η καταβολή χρημάτων θα πραγματοποιείται κανονικά εντός 60 ημερών μετά τη λήψη έγκυρων τιμολογίων.  Φορολόγηση  34. Καλεί την Επιτροπή να εξασφαλίσει ότι οι συμβάσεις του ΕΤΑ επωφελούνται πλήρως από το καθεστώς του πλέον ευνοημένου κράτους ή διεθνούς αναπτυξιακού οργανισμού όπως ορίζεται στο πρωτόκολλο 6 των συμβάσεων, και ιδιαίτερα:  α) να σταματήσει όλες τις άμεσες πληρωμές φόρων και τελωνειακών δασμών για τις συμβάσεις του ΕΤΑ σε χώρες ΑΚΕ οι οποίες κανονικά χορηγούν τέτοιου είδους απαλλαγές σε συμβάσεις της Διεθνούς Τρπεζας ή σε άλλο διεθνή αναπτυξιακό οργανισμό ή ενδιαφερόμενο κράτος·  β) να εξεύρει διαδικασίες οι οποίες θα της παρέχουν τη δυνατότητα να αποφεύγει την έμμεση καταβολή φόρων και τελωνειακών δασμών σε παρόμοιες περιπτώσεις και  γ) να λάβει μέτρα προκειμένου να εξασφαλιστεί ότι γνωστοποιούνται και εφαρμόζονται σε όλα τα κράτη ΑΚΕ οι κατώτατοι συντελεστές φορολόγησης ή τελωνειακών δασμών που καταβάλλονται κανονικά από διεθνείς αναπτυξιακούς οργανισμούς ή κράτη (εκτός από τα κράτη ΑΚΕ ή άλλες αναπτυσσόμενες χώρες που εξαιρούνται από το πρωτόκολλο).  35. Καλεί την Επιτροπή να υποβάλει γραπτή έκθεση στο Ευρωπακό Κοινοβούλιο, το αργότερο έως τις 30 Απριλίου 1986, σχετικά με τα αποτελέσματα του ελέγχου της όσον αφορά το πρωτόκολλο 6, απαριθμώντας τις χώρες όπου, από 1ης Ιουλίου 1985, καταβλήθηκαν φόροι ή τελωνειακοί δασμοί για συμβάσεις του ΕΤΑ αναφέροντας επίσης τα ποσά και τους λόγους αυτών των πληρωμών.  36. Συνιστά στην Επιτροπή να ασκήσει ισχυρές πιέσεις κατά τις διαπραγματεύσεις για την επόμενη σύμβαση για την αντικατάσταση του πρωτοκόλλου 6 από μία σαφή διάταξη ότι όλες οι συμβάσεις του ΕΤΑ εξαιρούνται από φόρους και τελωνειακούς δασμούς, παρεμφερή με τη ρήτρα που έχει ορίσει η Διεθνής Τράπεζα.  Ετήσια έκθεση του Ελεγκτικού Συνεδρίου  37. Ζητεί από το Ελεγκτικό Συνέδριο να εξετάσει τον τρόπο με τον οποίο στο τμήμα της ετήσιας έκθεσής του που αναφέρεται στα Ευρωπαϊκά Ταμεία Αναπτύξεως θα εμφαίνεται ευκρινέστερα κατά πόσο οι επικρίσεις που διατυπώνονται για συγκεκριμένα προγράμματα αποτελούν χαρακτηριστικά στοιχεία ορισμένων πλευρών της διαχείρισης του ΕΤΑ ή ορισμένων τύπων προγραμμάτων. αυτό, ενδεχομένως, μπορεί να γίνει με τη συμπερίληψη στατιστικών στοιχείων που να δείχουν τον αριθμό των προγραμμάτων τα οποία θεωρήθηκαν μη ικανοποιητικά ως ποσοστό, τόσο από πλευράς προγραμμάτων όσο και από πλευράς αξίας, από εκείνα που ελέγχθηκαν και από εκείνα που χρηματοδοτήθηκαν από το ΕΤΑ.  Εκθέσεις σχετικά με την εφαρμογή αυτού του ψηφίσματος  38. Καλεί την Επιτροπή να εκθέσει γραπτώς στο Ευρωπαϊκό Κοινοβούλιο τα μέτρα που ελήφθησαν με βάση αυτό το ψήφισμα και ιδιαίτερα τις οδηγίες του δόθηκαν στις υπηρεσίες της οι οποίες είναι αρμόδιες για τη διαχείριση των Ευρωπαϊκών Ταμείων Αναπτύξεως:  α) με προσωρινή έκθεση πριν από τις 30 Σεπτεμβρίου 1985, και  β) με έκθεση υπό μορφή παραρτήματος στους λογαριασμούς διαχειρίσεως για το οικονομικό έτος 1985.  39. Προτίθεται να προβεί στην εκτίμηση της εφαρμογής αυτού του ψηφίσματος κατά λεπτομερή τρόπο με βάση αυτές τις εκθέσεις και να διατυπώσει τις παρατηρήσεις του με περαιτέρω ψηφίσματα κατά τα ενδιάμεσα, καθώς και τα τελικά στάδια.


title: Απόφαση της Επιτροπής, της 1ης Αυγούστου 2017, για τη σύναψη των τροποποιήσεων των πρωτοκόλλων 1 και 2 της συμφωνίας μεταξύ της Γαλλικής Δημοκρατίας, της Ευρωπαϊκής Κοινότητας Ατομικής Ενέργειας και του Διεθνούς Οργανισμού Ατομικής Ενέργειας (ΔΟΑΕ) σχετικά με την εφαρμογή διασφαλίσεων σε σχέση με τη συνθήκη για την απαγόρευση των πυρηνικών όπλων στη Λατινική Αμερική και στην Καραϊβική

text:
               2.8.2017

               EL

               Επίσημη Εφημερίδα της Ευρωπαϊκής Ένωσης

               C 251/2

         ΑΠΌΦΑΣΗ ΤΗΣ ΕΠΙΤΡΟΠΉΣ
   της 1ης Αυγούστου 2017
   για τη σύναψη των τροποποιήσεων των πρωτοκόλλων 1 και 2 της συμφωνίας μεταξύ της Γαλλικής Δημοκρατίας, της Ευρωπαϊκής Κοινότητας Ατομικής Ενέργειας και του Διεθνούς Οργανισμού Ατομικής Ενέργειας (ΔΟΑΕ) σχετικά με την εφαρμογή διασφαλίσεων σε σχέση με τη συνθήκη για την απαγόρευση των πυρηνικών όπλων στη Λατινική Αμερική και στην Καραϊβική
   (2017/C 251/02)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 101 δεύτερο εδάφιο,
   Έχοντας υπόψη την έγκριση του Συμβουλίου,
   Εκτιμώντας τα ακόλουθα:

               (1)

               Οι τροποποιήσεις των πρωτοκόλλων 1 και 2 της συμφωνίας μεταξύ της Γαλλικής Δημοκρατίας, της Ευρωπαϊκής Κοινότητας Ατομικής Ενέργειας και του Διεθνούς Οργανισμού Ατομικής Ενέργειας (ΔΟΑΕ) σχετικά με την εφαρμογή διασφαλίσεων στο πλαίσιο της συνθήκης για την απαγόρευση των πυρηνικών όπλων στη Λατινική Αμερική και στις νήσους της Καραϊβικής πρέπει να συναφθούν,

         ΑΠΟΦΑΣΙΖΕΙ:
   Άρθρο 1
   Οι τροποποιήσεις των πρωτοκόλλων 1 και 2 της συμφωνίας μεταξύ της Γαλλικής Δημοκρατίας, της Ευρωπαϊκής Κοινότητας Ατομικής Ενέργειας και του Διεθνούς Οργανισμού Ατομικής Ενέργειας (ΔΟΑΕ) σχετικά με την εφαρμογή διασφαλίσεων στο πλαίσιο της συνθήκης για την απαγόρευση των πυρηνικών όπλων στη Λατινική Αμερική και στις νήσους της Καραϊβικής εγκρίνονται εξ ονόματος της Ευρωπαϊκής Κοινότητας Ατομικής Ενέργειας. Το κείμενο των προαναφερόμενων τροποποιήσεων επισυνάπτεται στην παρούσα απόφαση.
   Άρθρο 2
   Ο Επίτροπος αρμόδιος για τη Δράση για το Κλίμα και την Ενέργεια ή ο Γενικός Διευθυντής της Γενικής Διεύθυνσης που είναι αρμόδιος σε θέματα ενέργειας, ή ο οριζόμενος αντιπρόσωπός του, εξουσιοδοτείται να υπογράψει τις τροποποιήσεις και να προβεί σε όλες τις απαραίτητες ενέργειες για την έναρξη ισχύος των εν λόγω τροποποιήσεων που πρόκειται να συναφθούν εξ ονόματος της Ευρωπαϊκής Κοινότητας Ατομικής Ενέργειας.

      Βρυξέλλες, 1η Αυγούστου 2017.

            Για την Επιτροπή

         Miguel ARIAS CAÑETE

            Μέλος της Επιτροπής

      ΠΑΡΑΡΤΗΜΑ
      Η παράγραφος Ι του πρωτοκόλλου 1 της συμφωνίας μεταξύ της Γαλλικής Δημοκρατίας, της Ευρωπαϊκής Κοινότητας Ατομικής Ενέργειας και του Διεθνούς Οργανισμού Ατομικής Ενέργειας (ΔΟΑΕ) σχετικά με την εφαρμογή διασφαλίσεων σε σχέση με τη Συνθήκη για την απαγόρευση των πυρηνικών όπλων στη Λατινική Αμερική και την Καραϊβική (εφεξής «η συμφωνία διασφαλίσεων») τροποποιείται ως εξής:

                  «I.

                              Α

                              Μέχρι τότε

                                          1)

                                          Στα εδάφη που προβλέπονται στο πρωτόκολλο Ι υπάρχει, για ειρηνικές πυρηνικές δραστηριότητες, πυρηνικό υλικό σε ποσότητες ανώτερες, για τον συγκεκριμένο τύπο υλικού, από τα όρια που καθορίζονται στο άρθρο 35 της συμφωνίας μεταξύ της Γαλλίας, της Κοινότητας και του Οργανισμού σχετικά με την εφαρμογή διασφαλίσεων σε σχέση με τη συνθήκη για την απαγόρευση των πυρηνικών όπλων στη Λατινική Αμερική και στην Καραϊβική (εφεξής “η συμφωνία”), ή

                                          2)

                                          έχει ληφθεί η απόφαση για την κατασκευή ή την έγκριση της κατασκευής, εγκατάστασης όπως αυτή προσδιορίζεται στους ορισμούς, στα γαλλικά εδάφη που προβλέπονται στο πρωτόκολλο Ι,
                                          αναστέλλεται η εφαρμογή των διατάξεων του μέρους II της συμφωνίας, με εξαίρεση τα άρθρα 31-37, 39, 47, 48, 58, 60, 66, 67, 69, 71-75, 81, 83-89, 93 και 94.

                              Β

                              Οι παρεχόμενες πληροφορίες σύμφωνα με το άρθρο 32 στοιχεία α) και β) της συμφωνίας δύνανται να ενοποιούνται και να υποβάλλονται σε ετήσια έκθεση· ομοίως, υποβάλλεται ετήσια έκθεση, κατά περίπτωση, όσον αφορά την εισαγωγή και εξαγωγή του πυρηνικού υλικού που περιγράφεται στο άρθρο 32 στοιχείο γ).

                              Γ

                              Προκειμένου να καταστεί δυνατή η έγκαιρη σύναψη των επικουρικών διακανονισμών που προβλέπονται στο άρθρο 37 της συμφωνίας, η Κοινότητα:

                                          1)

                                          κοινοποιεί εκ των προτέρων στον Οργανισμό ότι έχει στα γαλλικά εδάφη που προβλέπονται στο πρωτόκολλο Ι πυρηνικό υλικό για ειρηνικές πυρηνικές δραστηριότητες σε ποσότητες που υπερβαίνουν τα όρια που προβλέπονται στην παράγραφο Α)· ή

                                          2)

                                          αμέσως μόλις ληφθεί απόφαση κατασκευής ή έγκρισης κατασκευής εγκατάστασης στα γαλλικά εδάφη που προβλέπονται στο πρωτόκολλο Ι την κοινοποιεί στον Οργανισμό·
                                          αναλόγως ποιο από τα δύο θα συμβεί πρώτο. Η Γαλλία, η Κοινότητα και ο Οργανισμός συμφωνούν εν συνεχεία, εφόσον κρίνεται αναγκαίο, διαδικασίες συνεργασίας για την εφαρμογή των διασφαλίσεων που προβλέπονται στη συμφωνία.».

            Η παράγραφος Ι του πρωτοκόλλου 2 της συμφωνίας διασφαλίσεων αντικαθίσταται από την ακόλουθη:

                  «I.

                  Όποτε η Κοινότητα κοινοποιεί στον Οργανισμό, σύμφωνα με το τμήμα 1 παράγραφος Γ του πρωτοκόλλου 1 της παρούσας συμφωνίας, ότι οι πυρηνικές ύλες για πυρηνικές δραστηριότητες για ειρηνικούς σκοπούς στα γαλλικά εδάφη που προβλέπονται στο πρωτόκολλο Ι υπερβαίνουν τα όρια που προβλέπονται στο τμήμα 1 παράγραφος Α σημείο 1) του πρωτοκόλλου 1 της παρούσας συμφωνίας ή ότι έχει ληφθεί απόφαση για την κατασκευή ή την έγκριση κατασκευής εγκατάστασης, όπως αυτή προσδιορίζεται στους ορισμούς, στα γαλλικά εδάφη που προβλέπονται στο πρωτόκολλο Ι, όπως προβλέπεται στο τμήμα 1 παράγραφος Α σημείο 2) του πρωτοκόλλου 1 της παρούσας συμφωνίας, ανάλογα με το ποια από τις δύο ανωτέρω κοινοποιήσεις συμβεί πρώτη, συνομολογείται μεταξύ της Γαλλίας, της Κοινότητας και του Οργανισμού πρωτόκολλο στο οποίο καθορίζονται οι διαδικασίες συνεργασίας για την εφαρμογή των διασφαλίσεων που προβλέπονται στη συμφωνία. Με τις διαδικασίες αυτές θα διευκρινίζονται ορισμένες διατάξεις της συμφωνίας και, ιδίως, θα εξειδικεύονται οι όροι και τα μέσα σύμφωνα με τα οποία θα εφαρμόζεται η ανωτέρω αναφερόμενη συνεργασία ώστε να αποφεύγεται οποιαδήποτε μη αναγκαία επανάληψη δραστηριοτήτων διασφαλίσεων. Οι εν λόγω διαδικασίες βασίζονται, στο μέτρο του δυνατού, σε εκείνες που ισχύουν δυνάμει των πρωτοκόλλων και των επικουρικών διακανονισμών στο πλαίσιο άλλων συμφωνιών διασφαλίσεων μεταξύ των κρατών μελών της Κοινότητας, της Κοινότητας και του Οργανισμού, συμπεριλαμβανομένων των συναφών ειδικών διακανονισμών που έχουν συνομολογηθεί από την Κοινότητα και τον Οργανισμό.».


Avis juridique important

|

32003D0020(01)

2004/46/ΕΚ: Απόφαση της Ευρωπαϊκής Κεντρικής Τράπεζας, της 18ης Δεκεμβρίου 2003, σχετικά με τη θέσπιση των λεπτομερών διατάξεων για τις μεταβιβάσεις μεριδίων κεφαλαίου της Ευρωπαϊκής Κεντρικής Τράπεζας μεταξύ των εθνικών κεντρικών τραπεζών και για την αναπροσαρμογή του καταβεβλημένου κεφαλαίου (ΕΚΤ/2003/20)

Επίσημη Εφημερίδα αριθ. L 009 της 15/01/2004 σ. 0032 - 0035

Απόφαση της Ευρωπαϊκής Κεντρικής Τράπεζαςτης 18ης Δεκεμβρίου 2003σχετικά με τη θέσπιση των λεπτομερών διατάξεων για τις μεταβιβάσεις μεριδίων κεφαλαίου της Ευρωπαϊκής Κεντρικής Τράπεζας μεταξύ των εθνικών κεντρικών τραπεζών και για την αναπροσαρμογή του καταβεβλημένου κεφαλαίου(ΕΚΤ/2003/20)(2004/46/ΕΚ)ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ,Έχοντας υπόψη το καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας, και ιδίως το άρθρο 28.5,Εκτιμώντας τα ακόλουθα:(1) Η αναπροσαρμογή των σταθμίσεων που αποδίδονται στις εθνικές κεντρικές τράπεζες (ΕθνΚΤ) στην κλείδα κατανομής για την εγγραφή στο κεφάλαιο της Ευρωπαϊκής Κεντρικής Τράπεζας (ΕΚΤ) (στο εξής "σταθμίσεις στην κλείδα κατανομής" και "κλείδα κατανομής" αντίστοιχα), όπως προβλέπεται στην απόφαση ΕΚΤ/2003/17, της 18ης Δεκεμβρίου 2003, σχετικά με τα ποσοστά των μεριδίων συμμετοχής των εθνικών κεντρικών τραπεζών στην κλείδα κατανομής για την εγγραφή στο κεφάλαιο της Ευρωπαϊκής Κεντρικής Τράπεζας(1), απαιτεί να καθοριστούν από το διοικητικό συμβούλιο οι λεπτομερείς διατάξεις για τις μεταβιβάσεις μεριδίων κεφαλαίου μεταξύ των ΕθνΚΤ, προκειμένου να διασφαλιστεί ότι η κατανομή των εν λόγω μεριδίων αντιστοιχεί στις πραγματοποιηθείσες αναπροσαρμογές.(2) Η απόφαση ΕΚΤ/2003/18, της 18ης Δεκεμβρίου 2003, σχετικά με τη θέσπιση των αναγκαίων μέτρων για την καταβολή του κεφαλαίου της Ευρωπαϊκής Κεντρικής Τράπεζας από τις συμμετέχουσες εθνικές κεντρικές τράπεζες(2) καθορίζει πώς και σε ποια έκταση οι ΕθνΚΤ των κρατών μελών που έχουν υιοθετήσει το ευρώ (στο εξής "συμμετέχουσες ΕθνΚΤ") θα πρέπει να καταβάλουν το κεφάλαιο της ΕΚΤ, λαμβανομένης υπόψη της προσαρμοσμένης κλείδας κατανομής. Η απόφαση ΕΚΤ/2003/19, της 18ης Δεκεμβρίου 2003, σχετικά με τη θέσπιση των αναγκαίων μέτρων για την καταβολή του κεφαλαίου της Ευρωπαϊκής Κεντρικής Τράπεζας από τις μη συμμετέχουσες εθνικές κεντρικές τράπεζες(3) καθορίζει το ποσοστό που οι ΕθνΚΤ των κρατών μελών που δεν έχουν υιοθετήσει το ευρώ (στο εξής "μη συμμετέχουσες ΕθνΚΤ") θα πρέπει να καταβάλουν την 1η Ιανουαρίου 2004, λαμβανομένης υπόψη της προσαρμοσμένης κλείδας κατανομής.(3) Οι συμμετέχουσες ΕθνΚΤ κατέβαλαν τα μερίδια συμμετοχής τους στο εγγεγραμμένο κεφάλαιο της ΕΚΤ, όπως απαιτείται βάσει της απόφασης ΕΚΤ/1998/2(4) και, στην περίπτωση της Τράπεζας της Ελλάδος, βάσει του άρθρου 2 της απόφασης ΕΚΤ/2000/14(5) και της απόφασης ΕΚΤ/1998/14(6). Λαμβανομένου υπόψη του γεγονότος αυτού, το άρθρο 2 της απόφασης ΕΚΤ/2003/18 ορίζει ότι, ανάλογα με την περίπτωση, είτε η συμμετέχουσα ΕθνΚΤ θα πρέπει να μεταβιβάσει ένα συμπληρωματικό ποσό στην ΕΚΤ είτε η ΕΚΤ θα πρέπει να μεταβιβάσει ένα ποσό στη συμμετέχουσα ΕθνΚΤ, προκειμένου να προκύψουν τα ποσά που καθορίζονται στον πίνακα του άρθρου 1 της απόφασης ΕΚΤ/2003/18. Ομοίως, οι μη συμμετέχουσες ΕθνΚΤ κατέβαλαν τα μερίδια συμμετοχής τους στο εγγεγραμμένο κεφάλαιο της ΕΚΤ όπως απαιτείται βάσει της απόφασης ΕΚΤ/1998/14. Λαμβανομένου υπόψη του γεγονότος αυτού, το άρθρο 2 της απόφασης ΕΚΤ/2003/19 ορίζει ότι, ανάλογα με την περίπτωση, είτε η μη συμμετέχουσα ΕθνΚΤ θα πρέπει να μεταβιβάσει ένα συμπληρωματικό ποσό στην ΕΚΤ είτε η ΕΚΤ θα πρέπει να μεταβιβάσει ένα ποσό στη μη συμμετέχουσα ΕθνΚΤ, προκειμένου να προκύψουν τα ποσά που καθορίζονται στον πίνακα του άρθρου 1 της απόφασης ΕΚΤ/2003/19,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Μεταβίβαση μεριδίων κεφαλαίουΛαμβάνοντας υπόψη το μερίδιο συμμετοχής για το οποίο θα έχει εγγραφεί στο κεφάλαιο της ΕΚΤ κάθε ΕθνΚΤ στις 31 Δεκεμβρίου 2003 και το μερίδιο συμμετοχής για το οποίο θα εγγραφεί στο κεφάλαιο της ΕΚΤ κάθε ΕθνΚΤ από την 1η Ιανουαρίου 2004, ως συνέπεια της αναπροσαρμογής των σταθμίσεων στην κλείδα κατανομής που περιγράφονται στο άρθρο 2 της απόφασης ΕΚΤ/2003/17, οι ΕθνΚΤ μεταβιβάζουν μεταξύ τους μερίδια κεφαλαίου, μέσω μεταβιβάσεων προς και από την ΕΚΤ, προκειμένου να διασφαλιστεί ότι η κατανομή μεριδίων κεφαλαίου την 1η Ιανουαρίου 2004 αντιστοιχεί στις αναπροσαρμοσμένες σταθμίσεις. Για το σκοπό αυτό, κάθε ΕθνΚΤ, δυνάμει του παρόντος άρθρου και χωρίς να απαιτούνται περαιτέρω διατυπώσεις ή ενέργειες, την 1η Ιανουαρίου 2004 είτε μεταβιβάζει είτε λαμβάνει το μερίδιο συμμετοχής στο εγγεγραμμένο κεφάλαιο της ΕΚΤ που καθορίζεται παραπλεύρως της επωνυμίας της στην τέταρτη στήλη του πίνακα του παραρτήματος Ι της παρούσας απόφασης· το σύμβολο "+" αναφέρεται σε μερίδιο κεφαλαίου που η ΕΚΤ μεταβιβάζει στην ΕθνΚΤ και το σύμβολο "-" σε μερίδιο κεφαλαίου που η ΕθνΚΤ μεταβιβάζει στην ΕΚΤ.Άρθρο 2Αναπροσαρμογή καταβεβλημένου κεφαλαίου1. Λαμβάνοντας υπόψη το ποσό του κεφαλαίου της ΕΚΤ το οποίο έχει καταβάλει κάθε ΕθνΚΤ και το ποσό του κεφαλαίου της ΕΚΤ το οποίο κάθε ΕθνΚΤ καταβάλλει την 1η Ιανουαρίου 2004 - κατά τα οριζόμενα στο άρθρο 1 της απόφασης ΕΚΤ/2003/18 όσον αφορά τις συμμετέχουσες ΕθνΚΤ και στο άρθρο 1 της απόφασης ΕΚΤ/2003/19 όσον αφορά τις μη συμμετέχουσες ΕθνΚΤ αντίστοιχα - κάθε ΕθνΚΤ, στις 2 Ιανουαρίου 2004, είτε μεταβιβάζει είτε λαμβάνει το καθαρό ποσό (σε ευρώ) που καθορίζεται παραπλεύρως της επωνυμίας της στην τέταρτη στήλη του πίνακα του παραρτήματος ΙΙ της παρούσας απόφασης· το σύμβολο "+" αναφέρεται σε ποσό που η ΕθνΚΤ μεταβιβάζει στην ΕΚΤ και το σύμβολο "-" σε ποσό που η ΕΚΤ μεταβιβάζει στην ΕθνΚΤ.2. Στις 2 Ιανουαρίου 2004, η ΕΚΤ και οι ΕθνΚΤ που βάσει της παραγράφου 1 έχουν την υποχρέωση να μεταβιβάσουν ορισμένο ποσό, μεταβιβάζουν, ξεχωριστά, τους τόκους επί του ποσού που αντίστοιχα οφείλει η καθεμία βάσει της παραγράφου 1 και οι οποίοι αφορούν τη χρονική περίοδο από την 1η Ιανουαρίου 2004 έως τις 2 Ιανουαρίου 2004. Οι μεταβιβάζοντες και οι αποδέκτες των παραπάνω τόκων είναι οι ίδιοι με τους μεταβιβάζοντες και τους αποδέκτες των ποσών από τα οποία προκύπτουν οι τόκοι.Άρθρο 3Γενικές διατάξεις1. Οι περιγραφόμενες στο άρθρο 2 μεταβιβάσεις πραγματοποιούνται μέσω του διευρωπαϊκού αυτοματοποιημένου συστήματος ταχείας μεταφοράς κεφαλαίων σε συνεχή χρόνο (σύστημα TARGET).2. Οι τόκοι που προκύπτουν δυνάμει του άρθρου 2 παράγραφος 2 υπολογίζονται σε ημερήσια βάση, με τη μέθοδο υπολογισμού του πραγματικού αριθμού των ημερολογιακών ημερών και του έτους των 360 ημερών, βάσει επιτοκίου που ισούται με το οριακό επιτόκιο, το οποίο εφαρμόζεται στην πιο πρόσφατη πράξη κύριας αναχρηματοδότησης στο πλαίσιο του Ευρωπαϊκού Συστήματος Κεντρικών Τραπεζών.3. Η ΕΚΤ και οι ΕθνΚΤ που σύμφωνα με το άρθρο 2 έχουν την υποχρέωση να πραγματοποιήσουν ορισμένη μεταβίβαση δίνουν, σε εύθετο χρόνο, τις απαραίτητες οδηγίες για τη δέουσα και εμπρόθεσμη εκτέλεση της μεταβίβασης αυτής.Άρθρο 4Τελικές διατάξεις1. Η παρούσα απόφαση αρχίζει να ισχύει στις 19 Δεκεμβρίου 2003.2. Η παρούσα απόφαση θα δημοσιευθεί στην Επίσημη Εφημερίδα της Ευρωπαϊκής Ένωσης.Φρανκφούρτη επί Μάιν, 18 Δεκεμβρίου 2003.Για το διοικητικό συμβούλιο της ΕΚΤJean-Claude Trichet(1) Βλέπε σελίδα 27 της παρούσας Επίσημης Εφημερίδας.(2) Βλέπε σελίδα 29 της παρούσας Επίσημης Εφημερίδας.(3) Βλέπε σελίδα 31 της παρούσας Επίσημης Εφημερίδας.(4) ΕΕ L 8 της 14.1.1999, σ. 33.(5) ΕΕ L 336 της 30.12.2000, σ. 110.(6) ΕΕ L 110 της 28.4.1999, σ. 33.ΠΑΡΑΡΤΗΜΑ IΕΓΓΕΓΡΑΜΜΕΝΟ ΑΠΟ ΤΙΣ ΕθνΚΤ ΚΕΦΑΛΑΙΟ>ΘΕΣΗ ΠΙΝΑΚΑ>ΠΑΡΑΡΤΗΜΑ IIΚΑΤΑΒΕΒΛΗΜΕΝΟ ΑΠΟ ΤΙΣ ΕθνΚΤ ΚΕΦΑΛΑΙΟ>ΘΕΣΗ ΠΙΝΑΚΑ>


title: 2014/419/EΕ: Απόφαση του Συμβουλίου, της 23ης Ιουνίου 2013 , σχετικά με τη θέση που πρέπει να λάβει η Ευρωπαϊκή Ένωση στο πλαίσιο της Μεικτής Επιτροπής που συγκροτήθηκε με τη συμφωνία μεταξύ της Ευρωπαϊκής Οικονομικής Κοινότητας και της Ελβετικής Συνομοσπονδίας, της 22ας Ιουλίου 1972 , όσον αφορά την αντικατάσταση του πρωτοκόλλου 3 της εν λόγω συμφωνίας, σχετικά με τον ορισμό της έννοιας «καταγόμενα προϊόντα» ή «προϊόντα καταγωγής» και με τις μεθόδους διοικητικής συνεργασίας, με νέο πρωτόκολλο το οποίο, όσον αφορά τους κανόνες καταγωγής, παραπέμπει στην περιφερειακή σύμβαση για πανευρωμεσογειακούς προτιμησιακούς κανόνες καταγωγής

text:
               3.7.2014

               EL

               Επίσημη Εφημερίδα της Ευρωπαϊκής Ένωσης

               L 196/4

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 23ης Ιουνίου 2013
   σχετικά με τη θέση που πρέπει να λάβει η Ευρωπαϊκή Ένωση στο πλαίσιο της Μεικτής Επιτροπής που συγκροτήθηκε με τη συμφωνία μεταξύ της Ευρωπαϊκής Οικονομικής Κοινότητας και της Ελβετικής Συνομοσπονδίας, της 22ας Ιουλίου 1972, όσον αφορά την αντικατάσταση του πρωτοκόλλου 3 της εν λόγω συμφωνίας, σχετικά με τον ορισμό της έννοιας «καταγόμενα προϊόντα» ή «προϊόντα καταγωγής» και με τις μεθόδους διοικητικής συνεργασίας, με νέο πρωτόκολλο το οποίο, όσον αφορά τους κανόνες καταγωγής, παραπέμπει στην περιφερειακή σύμβαση για πανευρωμεσογειακούς προτιμησιακούς κανόνες καταγωγής

      (2014/419/EΕ)

   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 207 παράγραφος 4 πρώτο εδάφιο, σε συνδυασμό με το άρθρο 218 παράγραφος 9,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:

               (1)

               Το πρωτόκολλο 3 της συμφωνίας μεταξύ της Ευρωπαϊκής Οικονομικής Κοινότητας και της Ελβετικής Συνομοσπονδίας (1) (η «συμφωνία»), αφορά τον ορισμό της έννοιας «καταγόμενα προϊόντα» ή «προϊόντα καταγωγής» και τις μεθόδους διοικητικής συνεργασίας (το «πρωτόκολλο 3»).

               (2)

               Η περιφερειακή σύμβαση για πανευρωμεσογειακούς προτιμησιακούς κανόνες καταγωγής (2) (η «σύμβαση») θεσπίζει διατάξεις σχετικά με την καταγωγή των προϊόντων που αποτελούν αντικείμενο εμπορίου στο πλαίσιο συναφών συμφωνιών που έχουν συναφθεί μεταξύ των συμβαλλόμενων μερών.

               (3)

               Η Ένωση και η Ελβετία υπέγραψαν τη σύμβαση στις 15 Ιουνίου 2011.

               (4)

               Η Ένωση και η Ελβετία κατέθεσαν τα έγγραφα αποδοχής τους στον θεματοφύλακα της σύμβασης στις 26 Μαρτίου 2012 και στις 28 Νοεμβρίου 2011, αντίστοιχα. Κατά συνέπεια, κατ' εφαρμογή του άρθρου 10 παράγραφος 3 της σύμβασης, η σύμβαση τέθηκε σε ισχύ για την Ένωση και για την Ελβετία την 1η Μαΐου 2012 και την 1η Ιανουαρίου 2012, αντίστοιχα.

               (5)

               Το άρθρο 6 της σύμβασης προβλέπει ότι κάθε συμβαλλόμενο μέρος λαμβάνει τα απαιτούμενα μέτρα για να εξασφαλίσει την αποτελεσματική εφαρμογή της σύμβασης. Για τον σκοπό αυτό, η Μεικτή Επιτροπή που συγκροτήθηκε με τη συμφωνία θα πρέπει να εκδώσει απόφαση που αντικαθιστά το πρωτόκολλο 3 με νέο πρωτόκολλο, το οποίο, όσον αφορά τους κανόνες καταγωγής, παραπέμπει στη σύμβαση.

               (6)

               Η θέση της Ένωσης στη Μεικτή Επιτροπή θα πρέπει, κατά συνέπεια, να βασισθεί στο συνημμένο σχέδιο απόφασης,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η θέση που πρέπει να ληφθεί, εξ ονόματος της Ευρωπαϊκής Ένωσης, στο πλαίσιο της μεικτής επιτροπής που συγκροτήθηκε με τη συμφωνία μεταξύ της Ευρωπαϊκής Οικονομικής Κοινότητας και της Ελβετικής Συνομοσπονδίας όσον αφορά την αντικατάσταση του πρωτοκόλλου 3 της εν λόγω συμφωνίας, σχετικά με τον ορισμό της έννοιας «καταγόμενα προϊόντα» ή «προϊόντα καταγωγής» και με τις μεθόδους διοικητικής συνεργασίας, με νέο πρωτόκολλο το οποίο, όσον αφορά τους κανόνες καταγωγής, παραπέμπει στην περιφερειακή σύμβαση για πανευρωμεσογειακούς προτιμησιακούς κανόνες καταγωγής, βασίζεται στο σχέδιο απόφασης της Μεικτής Επιτροπής που επισυνάπτεται στην παρούσα απόφαση.
   Αλλαγές ήσσονος σημασίας στο σχέδιο απόφασης μπορούν να συμφωνούνται από τους εκπροσώπους της Ένωσης στη Μεικτή Επιτροπή χωρίς περαιτέρω απόφαση του Συμβουλίου.
   Άρθρο 2
   Η απόφαση της Μεικτής Επιτροπής δημοσιεύεται στην Επίσημη Εφημερίδα της Ευρωπαϊκής Ένωσης.
   Άρθρο 3
   Η παρούσα απόφαση αρχίζει να ισχύει την ημερομηνία της έκδοσής της.

      Λουξεμβούργο, 23 Ιουνίου 2014.

            Για το Συμβούλιο

            Η Πρόεδρος

         C. ASHTON

      (1)  ΕΕ L 300, 31.12.1972, σ. 189.

      (2)  ΕΕ L 54, 26.2.2013, σ. 4.

      ΣΧΕΔΙΟ
      ΑΠΟΦΑΣΗ αριθ. […] ΤΗΣ ΜΕΙΚΤΗΣ ΕΠΙΤΡΟΠΗΣ ΕΕ-ΕΛΒΕΤΙΑΣ
      Της […]
      για την τροποποίηση του πρωτοκόλλου 3 της συμφωνίας μεταξύ της Ευρωπαϊκής Οικονομικής Κοινότητας και της Ελβετικής Συνομοσπονδίας σχετικά με τον ορισμό της έννοιας «καταγόμενα προϊόντα» ή «προϊόντα καταγωγής» και με τις μεθόδους διοικητικής συνεργασίας
      Η ΜΕΙΚΤΉ ΕΠΙΤΡΟΠΉ,
      Έχοντας υπόψη τη συμφωνία μεταξύ της Ευρωπαϊκής Οικονομικής Κοινότητας και της Ελβετικής Συνομοσπονδίας, που υπεγράφη στις Βρυξέλλες στις 22 Ιουλίου 1972 (1) (η «συμφωνία»), και ιδίως το άρθρο 11,
      Έχοντας υπόψη το πρωτόκολλο 3 της συμφωνίας, σχετικά με τον ορισμό της έννοιας «καταγόμενα προϊόντα» ή «προϊόντα καταγωγής» και με τις μεθόδους διοικητικής συνεργασίας (το «πρωτόκολλο 3»),
      Εκτιμώντας τα ακόλουθα:

                  (1)

                  Το άρθρο 11 της συμφωνίας παραπέμπει στο πρωτόκολλο 3, το οποίο καθορίζει τους κανόνες καταγωγής και προβλέπει τη σώρευση της καταγωγής μεταξύ της ΕΕ, της Ελβετίας (συμπεριλαμβανομένου του Λιχτενστάιν), της Ισλανδίας, της Νορβηγίας, της Τουρκίας, των Νήσων Φερόε και των συμμετεχόντων στη Διαδικασία της Βαρκελώνης (2).

                  (2)

                  Το άρθρο 39 του πρωτοκόλλου 3 προβλέπει ότι η Μεικτή Επιτροπή που προβλέπεται στο άρθρο 29 της συμφωνίας μπορεί να αποφασίσει να τροποποιήσει τις διατάξεις του παρόντος πρωτοκόλλου.

                  (3)

                  Η περιφερειακή σύμβαση για πανευρωμεσογειακούς προτιμησιακούς κανόνες καταγωγής (3), εφεξής «η σύμβαση», αποσκοπεί να αντικαταστήσει τα ισχύοντα πρωτόκολλα για τους κανόνες καταγωγής μεταξύ των χωρών της πανευρωμεσογειακής ζώνης με ενιαία νομοθετική πράξη.

                  (4)

                  Η ΕΕ και η Ελβετία υπέγραψαν τη σύμβαση στις 15 Ιουνίου 2011.

                  (5)

                  Η ΕΕ και η Ελβετία κατέθεσαν τα έγγραφα αποδοχής τους στον θεματοφύλακα της σύμβασης στις 26 Μαρτίου 2012 και στις 28 Νοεμβρίου 2011, αντίστοιχα. Κατά συνέπεια, κατ' εφαρμογή του άρθρου 10 παράγραφος 3, η σύμβαση τέθηκε σε ισχύ για την ΕΕ και για την Ελβετία την 1η Μαΐου 2012 και την 1η Ιανουαρίου 2012, αντίστοιχα.

                  (6)

                  Η σύμβαση έχει εντάξει στην πανευρωμεσογειακή ζώνη σώρευσης καταγωγής τους συμμετέχοντες στη διαδικασία σταθεροποίησης και σύνδεσης.

                  (7)

                  Όταν η μετάβαση προς τη σύμβαση δεν πραγματοποιείται ταυτόχρονα για όλα τα συμβαλλόμενα μέρη στο πλαίσιο της ζώνης σώρευσης, τούτο δεν θα πρέπει να οδηγεί σε λιγότερο ευνοϊκή κατάσταση από εκείνη που ίσχυε προηγουμένως στο πλαίσιο του πρωτοκόλλου.

                  (8)

                  Το πρωτόκολλο 3 της συμφωνίας θα πρέπει, επομένως, να τροποποιηθεί προκειμένου να γίνει αναφορά στη σύμβαση,

            ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
      Άρθρο 1
      Το πρωτόκολλο 3 της συμφωνίας σχετικά με τον ορισμό της έννοιας «καταγόμενα προϊόντα» ή «προϊόντα καταγωγής» και με τις μεθόδους διοικητικής συνεργασίας αντικαθίσταται από το κείμενο που παρατίθεται στο παράρτημα της παρούσας απόφασης.
      Άρθρο 2
      Η παρούσα απόφαση αρχίζει να ισχύει την ημερομηνία της έκδοσής της.
      Εφαρμόζεται από την […]

         […]

               Για τη Μεικτή Επιτροπή

               Ο Πρόεδρος

         (1)  ΕΕ L 300 της 31.12.1972, σ. 189.

         (2)  Αλγερία, Αίγυπτος, Ισραήλ, Ιορδανία, Λίβανος, Μαρόκο, Παλαιστίνη, Συρία και Τυνησία.

         (3)  ΕΕ L 54 της 26.2.2013, σ. 4.

         ΠΑΡΑΡΤΗΜΑ

            Πρωτόκολλο 3

            σχετικά με τον ορισμό της έννοιας «καταγόμενα προϊόντα» ή «προϊόντα καταγωγής» και με τις μεθόδους διοικητικής συνεργασίας

         Άρθρο 1
         Ισχύοντες κανόνες καταγωγής
         Για τον σκοπό της εφαρμογής της παρούσας συμφωνίας, εφαρμόζονται το προσάρτημα I και οι σχετικές διατάξεις του προσαρτήματος II της περιφερειακής σύμβασης για πανευρωμεσογειακούς προτιμησιακούς κανόνες καταγωγής (1) (η «σύμβαση»).
         Όλες οι παραπομπές στη «συναφή συμφωνία» στο προσάρτημα Ι και στις σχετικές διατάξεις του προσαρτήματος II της περιφερειακής σύμβασης για πανευρωμεσογειακούς προτιμησιακούς κανόνες καταγωγής νοούνται ως παραπομπές στην παρούσα συμφωνία.
         Άρθρο 2
         Διευθέτηση διαφορών
         Όταν ανακύπτουν διαφορές σε σχέση με τις διαδικασίες ελέγχου του άρθρου 32 του προσαρτήματος Ι της σύμβασης οι οποίες δεν μπορούν να διευθετηθούν μεταξύ των τελωνειακών αρχών που ζητούν τον έλεγχο και των τελωνειακών αρχών που είναι υπεύθυνες για τη διενέργεια του ελέγχου, υποβάλλονται στη Μεικτή Επιτροπή.
         Σε όλες τις περιπτώσεις, οι διαφορές μεταξύ του εισαγωγέα και των τελωνειακών αρχών της χώρας εισαγωγής διευθετούνται βάσει της νομοθεσίας της εν λόγω χώρας.
         Άρθρο 3
         Τροποποιήσεις του πρωτοκόλλου
         Η Μεικτή Επιτροπή μπορεί να αποφασίσει να τροποποιήσει τις διατάξεις του παρόντος πρωτοκόλλου.
         Άρθρο 4
         Αποχώρηση από τη σύμβαση
         1.   Εάν είτε η ΕΕ είτε η Ελβετία γνωστοποιήσει γραπτώς στον θεματοφύλακα της σύμβασης την πρόθεσή της να αποχωρήσει από τη σύμβαση σύμφωνα με το άρθρο 9, η ΕΕ και η Ελβετία αρχίζουν αμέσως διαπραγματεύσεις όσον αφορά τους κανόνες καταγωγής για τον σκοπό της εφαρμογής της παρούσας συμφωνίας.
         2.   Μέχρι την έναρξη ισχύος των εν λόγω κανόνων καταγωγής που αποτέλεσαν πρόσφατα αντικείμενο διαπραγματεύσεων, οι κανόνες καταγωγής που περιλαμβάνονται στο προσάρτημα Ι και, ενδεχομένως, οι σχετικές διατάξεις του προσαρτήματος ΙΙ της σύμβασης, που εφαρμόζονταν τη στιγμή της αποχώρησης, εξακολουθούν να εφαρμόζονται στην παρούσα συμφωνία. Ωστόσο, από τη στιγμή της αποχώρησης, οι κανόνες καταγωγής που περιλαμβάνονται στο προσάρτημα Ι και, ενδεχομένως, οι σχετικές διατάξεις του προσαρτήματος ΙΙ της σύμβασης ερμηνεύονται κατά τρόπο που επιτρέπει τη διμερή σώρευση μόνο μεταξύ της ΕΕ και της Ελβετίας.
         Άρθρο 5
         Μεταβατικές διατάξεις — σώρευση
         1.   Παρά το άρθρο 3 του προσαρτήματος Ι της σύμβασης, οι κανόνες σχετικά με τη σώρευση που προβλέπεται στα άρθρα 3 και 4 του πρωτοκόλλου 3 της εν λόγω συμφωνίας, όπως τροποποιήθηκε με την απόφαση αριθ. 3/2005 της Μεικτής Επιτροπής ΕΕ-Ελβετίας της 15ης Δεκεμβρίου 2005 (2), εξακολουθούν να εφαρμόζονται μεταξύ της ΕΕ και της Ελβετίας, έως ότου η σύμβαση τεθεί σε εφαρμογή όσον αφορά όλα τα συμβαλλόμενα μέρη που απαριθμούνται στα άρθρα 3 και 4 του πρωτοκόλλου 3 της συμφωνίας.
         2.   Παρά το άρθρο 16 παράγραφος 5 και το άρθρο 21 παράγραφος 3 του προσαρτήματος Ι της σύμβασης, σε περίπτωση που η σώρευση αφορά μόνο τα κράτη της ΕΖΕΣ, τις Νήσους Φερόε, την ΕΕ, την Τουρκία και τους συμμετέχοντες στη διαδικασία σταθεροποίησης και σύνδεσης, η απόδειξη της καταγωγής μπορεί να είναι πιστοποιητικό κυκλοφορίας εμπορευμάτων EUR.1 ή δήλωση καταγωγής.

            (1)  ΕΕ L 54 της 26.2.2013, σ. 4.

            (2)  ΕΕ L 45, 15.2.2006, σ. 2.


title: Απόφαση (ΕΕ) 2015/894 της Επιτροπής, της 10ης Ιουνίου 2015, για τον διορισμό μέλους της ευρωπαϊκής στατιστικής συμβουλευτικής επιτροπής

text:
               11.6.2015

               EL

               Επίσημη Εφημερίδα της Ευρωπαϊκής Ένωσης

               L 146/29

         ΑΠΌΦΑΣΗ (ΕΕ) 2015/894 ΤΗΣ ΕΠΙΤΡΟΠΉΣ
   της 10ης Ιουνίου 2015
   για τον διορισμό μέλους της ευρωπαϊκής στατιστικής συμβουλευτικής επιτροπής
   Η ΕΥΡΩΠΑΪΚH ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την απόφαση αριθ. 234/2008/ΕΚ του Ευρωπαϊκού Κοινοβουλίου και του Συμβουλίου, της 11ης Μαρτίου 2008, για τη σύσταση της ευρωπαϊκής στατιστικής συμβουλευτικής επιτροπής και την κατάργηση της απόφασης 91/116/ΕΟΚ του Συμβουλίου (1), και ιδίως το άρθρο 4 παράγραφος 1 στοιχείο α),
   Εκτιμώντας τα ακόλουθα:

               (1)

               Η ευρωπαϊκή στατιστική συμβουλευτική επιτροπή (ESAC) απαρτίζεται από 24 μέλη.

               (2)

               Σύμφωνα με το άρθρο 4 παράγραφος 1 της απόφασης αριθ. 234/2008/ΕΚ, 12 μέλη της ESAC διορίζονται από την Επιτροπή.

               (3)

               Με την απόφαση αριθ. 2014/C 138/02 της Επιτροπής, της 5ης Μαΐου 2014, η Επιτροπή διόρισε 8 μέλη της ESAC και συνέταξε εφεδρικό κατάλογο που πρέπει να χρησιμοποιείται σε περίπτωση παραίτησης ή απροσδόκητης μη διαθεσιμότητας διορισμένου μέλους.

               (4)

               Αφού ένα από τα μέλη που διορίστηκαν με την απόφαση αριθ. 2014/C 138/02 παραιτήθηκε, η Επιτροπή θα πρέπει να διορίσει ένα νέο μέλος της ESAC από τον εφεδρικό κατάλογο, για θητεία που θα λήγει την ίδια ημέρα την οποία λήγει η θητεία των μελών που διορίστηκαν με την απόφαση αριθ. 2014/C 138/02.

               (5)

               Με την επιλογή από τον εφεδρικό κατάλογο θα πρέπει να επιδιωχθεί η διατήρηση της ισορροπίας μεταξύ των ομάδων χρηστών,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η κ. Asta MANNINEN διορίζεται μέλος της ευρωπαϊκής στατιστικής συμβουλευτικής επιτροπής για θητεία που λήγει στις 8 Μαΐου 2019.
   Άρθρο 2
   Η παρούσα απόφαση αρχίζει να ισχύει την επομένη της δημοσίευσής της στην Επίσημη Εφημερίδα της Ευρωπαϊκής Ένωσης.

      Βρυξέλλες, 10 Ιουνίου 2015.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 73 της 15.3.2008, σ. 13.


Avis juridique important

|

31981D0406

81/406/ΕΟΚ: Απόφαση τής Επιτροπής τής 4ης Ιουνίου 1981 περί αποδοχής αναλήψεων υποχρεώσεων σχετικά μέ τήν έρευνα αντιντάμπινγκ περί εισαγωγών τριβέων ενσφαίρων καί τριβέων μετά κωνικών κυλίνδρων καταγωγής Ιαπωνίας, Πολωνίας, Ρουμανίας καί Σοβιετικής Ενώσεως καί περί περατώσεως τής έρευνας αυτής

Επίσημη Εφημερίδα αριθ. L 152 της 11/06/1981 σ. 0044

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 4ης Ιουνίου 1981  περί αποδοχής αναλήψεων υποχρεώσεων σχετικά με την έρευνα αντιντάμπινγκ περί εισαγωγών τριβέων ενσφαίρων και τριβέων μετά κωνικών κυλίνδρων καταγωγής Ιαπωνίας, Πολωνίας, Ρουμανίας και Σοβιετικής Ενώσεως και περί περατώσεως της έρευνας αυτής  (81/406/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 3017/79 του Συμβουλίου της 20ής Δεκεμβρίου 1979 περί της άμυνας κατά των εισαγωγών που αποτελούν αντικείμενο ντάμπινγκ ή επιδοτήσεων εκ μέρους χωρών μη μελών της Ευρωπαϊκής Οικονομικής Κοινότητος (1), και ιδίως το άρθρο 10,  μετά διαβούλεση στο πλαίσιο της Συμβουλευτικής Επιτροπής η οποία συνεστήθη με τον κανονισμό 3017/79,  Εκτιμώντας:  ότι η Επιτροπή έλαβε καταγγελία στην οποία προέβη η Ομοσπονδία των Ευρωπαϊκών Ενώσεων Κατασκευαστών Τριβέων, που αντιπροσωπεύει σχεδόν ολόκληρη την παραγωγή τριβέων ενσφαίρων και τριβέων μετά κωνικών κυλίνδρων, της Κοινότητος· ότι η καταγγελία περιείχε αποδεικτικά στοιχεία ως προς την ύπαρξη ντάμπινγκ σε ομοειδή προϊόντα καταγωγής Ιαπωνίας, Πολωνίας, Ρουμανίας και Σοβιετικής Ενώσεως, και ως προς τη σημαντική ζημία που προκύπτει εξ αυτού·  ότι τα αναφερθέντα αποδεικτικά στοιχεία ήταν επαρκή ώστε να δικαιολογούν την έναρξη έρευνας·  ότι η Επιτροπή ανήγγειλε, ακολούθως, με ανακοίνωση που δημοσιεύθηκε στην Επίσημη Εφημερίδα των Ευρωπαϊκών Κοινοτήτων (2) την έναρξη έρευνας περί των εισαγωγών τέτοιων προϊόντων καταγωγής Ιαπωνίας, Πολωνίας, Ρουμανίας και Σοβιετικής Ενώσεως, και άρχισε έρευνα περί της υποθέσεως σε κοινοτικό επίπεδο·  ότι η Επιτροπή ειδοποίησε επίσημα τους γνωστούς ως ενδιαφερόμενους εξαγωγείς και εισαγωγείς καθώς και τους αντιπροσώπους της Ιαπωνίας·  ότι η Επιτροπή έδωσε, στα άμεσα ενδιαφερόμενα μέρη, την ευκαιρία να γνωστοποιήσουν εγγράφως τις θέσεις τους και να αναπτύξουν προφορικώς τις απόψεις τους, και να συναντηθούν, ώστε να μπορέσει κάθε πλευρά να παρουσιάσει τη θέση της·  ότι η πλειοψηφία των ενδιαφερομένων μερών έκανε χρήση αυτής της δυνατότητας·  ότι, προκειμένου να φθάσει στον καθορισμό του περιθωρίου ντάμπινγκ και της ζημίας, η Επιτροπή ερεύνησε κάθε πληροφορία που έκρινε αναγκαία και προέβη σε έρευνες στις εγκαταστάσεις των τεσσάρων μεγαλυτέρων Ιαπώνων παραγωγών, Koyo Seiko Co Ltd, Nachi-Fujikoshi Corp., Nippon Seiko K.K. και NTN Toyo Bearing Co. Ltd, οι οποίοι αντιπροσωπεύουν όλοι μαζί τη μεγάλη πλειοψηφία των ιαπωνικών εξαγωγών ενσφαίρων τριβέων και τριβέων μετά κωνικών κυλίνδρων προς την Κοινότητα, και στις εγκαταστάσεις των εισαγωγέων που αντιπροσωπεύουν σχεδόν όλες τις εισαγωγές του εν λόγω προϊόντος, περιλαμβανομένων, στη Γαλλία, των Import Standard Office, Koyo France, NK France S.A. NTN France S.A και Metalexfrance S.A., στη Γερμανία NMB GmbH, Deutsche Koyo Walzlager Verkaufs-GmbH, NSK Kugellager GmbH, NTN, Walzlager (Europa) GmbH, NACHI (Deutschland) GmbH, FLT-Metall GmbH και Stiegelmeier GmbH, στο Ηνωμένο Βασίλειο, NTN Bearings-GKN Ltd., NSK Bearings Europe Ltd, NACHI (UK) Ltd, Koyo (UK) Ltd, NMB (UK) Ltd, FLT & Metals Ltd, και Patrice Sales (UK) Ltd· ότι η Επιτροπή προέβη, επίσης, σε έρευνες στις εγκαταστάσεις των κατωτέρω σχετικών κατασκευαστών της Κοινότητος, FAG Kugelfischer, SKF Kugellagefabriken, SNR Roylements, SKF (UK) Ltd, Ransome Hoffman, Pollard Ltd και British Timken·  ότι, για τον καθορισμό του ντάμπινγκ, η Επιτροπή επέλεξε σαν περίοδο έρευνας την περίοδο από της 1ης Ιουλίου 1978 μέχρι της 30ής Ιουνίου 1979, και λαμβανομένου υπόψη του γεγονότος ότι πολλές χιλιάδες τριβέων διαφορετικών τύπων πωλούνται στην Κοινότητα, θεώρησε ότι 100 τύποι, οι οποίοι ήταν, από άποψη αξίας (που αντιπροσώπευαν), οι πλέον σημαντικοί που πωλήθηκαν από καθέναν εκ των εξαγωγέων στη Γαλλία, Γερμανία και Ηνωμένο Βασίλειο, θα συνιστούσαν ένα αντιπροσωπευτικό δείγμα· ότι ζητήθηκε από τους εξαγωγείς και εισαγωγείς να παράσχουν τα στοιχεία τους βάσει αυτών των τύπων και της περίοδου στην οποία αναφέρεται η έρευνα·  ότι, προκειμένου να διαπιστώσει αν οι ως άνω εισαγωγές αποτελούν αντικείμενο ντάμπινγκ, η Επιτροπή έπρεπε να λάβει υπόψη το γεγονός ότι στην Πολωνία, Ρουμανία και Σοβιετή Ένωση δεν λειτουργεί οικονομία αγοράς·  ότι, γι' αυτό το λόγο, η Επιτροπή έπρεπε να βασίσει τους υπολογισμούς της στην κανονική αξία σε χώρα με οικονομία αγοράς · ότι, ως προς αυτό, ο καταγγέλλων είχε επικαλεσθεί τις εσωτερικές αγορές της Αυστρίας και της Ιαπωνίας·  ότι, πάντως, η Επιτροπή αποφάσισε ότι οι ιαπωνικές τιμές εξαγωγής προς την Κοινότητα θα συνιστούσαν προσφορότερη βάση για τη σύγκριση, εφ' οσον οι εξαγω  γές της Ανατολικής Ευρώπης ανταγωνίζονταν τις ιαπωνικές εξαγωγές στην Κοινότητα· ότι οι καταγγέλλοντες ενημερώθηκαν σχετικώς και δεν εναντιώθηκαν· ότι οι αντιπρόσωποι των εξαγωγέων της Ανατολικής Ευρώπης ενημερώθηκαν επίσης, χωρίς να υποδείξουν άλλη εναλλακτική κανονική αξία που να συμβιβάζεται με τον κανονισμό (ΕΟΚ) αριθ. 3017/79·  ότι ο προκαταρτικός καθορισμός των ντάμπινγκ έγινε επομένως δια συγκρίσεως των σταθμισμένων μέσων τιμών των ιαπωνικών εξαγωγών, κατά την περίοδο από τον Ιούλιο 1978 μέχρι τον Ιούνιο 1979, με τις μέσες τιμές εξαγωγής από την Πολωνία, τη Ρουμανία και τη Σοβιετική Ένωση προς την Κοινότητα κατά την ίδια περίοδο στο στάδιο εξόδου από το εργοστάσιο·  ότι, στην περίπτωση των εισαγωγών στη Γερμανία και στο Ηνωμένο Βασίλειο από την Πολωνία οι τιμές εξαγωγής κατασκευάσθηκαν με βάση τις μέσες σταθμισμένες τιμές στις οποίες τα εισαχθέντα προϊόντα μεταπωλήθηκαν για πρώτη φορά σε ανεξάρτητο αγοραστή, εφ' οσον και οι δύο εισαγωγείς συνεδέοντο με τον εξαγωγέα· ότι, προς το σκοπό της κατασκευής αυτής, έγιναν προσαρμογές ώστε να ληφθούν υπόψη όλα τα έξοδα που είχαν ανακύψει μεταξύ εισαγωγής και μεταπωλήσεως, συμπεριλαμβανομένων των δασμών και φόρων, και με εύλογο περιθώριο κέρδους που πραγματοποιήθηκε από τους εισαγωγείς τριβέων οι οποίοι είχαν παράσχει πληροφορίες στην Επιτροπή·  ότι η ανωτέρω προκαταρκτική εξέταση των γεγονότων δείχνει την ύπαρξη πρακτικής ντάμπινγκ στις εισαγωγές από την Πολωνία, Ρουμανία και Σοβιετική Ένωση κατά την περίοδο στην οποία αναφέρεται η έρευνα, με περιθώριο ντάμπινγκ που είναι ίσο προς το ποσό κατά το οποίο η κανονική αξία, όπως καθορίσθηκε ανωτέρω, υπερβαίνει την τιμή εξαγωγής στην Κοινότητα· ότι τα αναφερθέντα περιθώρια ποικίλλουν σύμφωνα με τον τύπο, την εξάγουσα χώρα και το εισάγον Κράτος μέλος από 0 % μέχρι 59 % για την Πολωνία, από 0 % μέχρι 99 % για τη Ρουμανία και από 0 % μέχρι 122 % για τη Σοβιετική Ένωση· ότι ο σταθμισμένος μέσος όρος των περιθωρίων αυτών ήταν, για την Πολωνία, 16 % στη Γαλλία και το Ηνωμένο Βασίλειο, και 31 % στη Γερμανία, 37 % για τη Ρουμανία, στη Γαλλία, 22 % στη Γερμανία και 32 % στο Ηνωμένο Βασίλειο, και για τη Σοβιετική Ένωση, 63 % στη Γαλλία, το μόνο Κράτος μέλος για το οποίο υπήρχαν διαθέσιμα επαρκή αποδεικτικά στοιχεία επί των οποίων ήταν δυνατόν να βασισθούν οι υπολογισμοί ·  ότι, για να πραγματοποιήσει την αξιολόγηση του ντάμπινγκ στις εισαγωγές από την Ιαπωνία, η Επιτροπή εβάσισε τον καθορισμό της κανονικής αξίας στις σταθμισμένες μέσες τιμές που εφαρμόσθηκαν από καθέναν από τους τέσσερις μεγαλύτερους Ιάπωνες παραγωγούς στην εσωτερική αγορά κατά την περίοδο στην οποία αναφέρεται η έρευνα·  ότι, για όλες τις εξαγωγικές πωλήσεις που εξετάσθηκαν, εξαιρέσει των εξαγωγών της Nachi-Fujikoshi Corp. στη Γαλλία, οι τιμές εξαγωγής κατασκευάσθηκαν με βάση τις σταθμισμένες μέσες τιμές στις οποίες τα εισαχθέντα προϊόντα μεταπωλήθηκαν για πρώτη φορά σε ανεξάρτητο αγοραστή κατά τη διάρκεια της περιόδου στην οποία αναφέρεται η έρευνα, εφ' οσον συνεδέοντο οι εξαγωγείς με τους εισαγωγείς· ότι, για την πραγματοποίηση της κατασκευής αυτής, έγινε προσαρμογή όλων των εξόδων που ανέκυψαν μεταξύ της εισαγωγής και της μεταπωλήσεως, συμπεριλαμβανομένων των δασμών και φόρων, και με εύλογο περιθώριο κέρδους 6 %, το σταθμισμένο μέσο κέρδος που πραγματοποιήθηκε από τους εισαγωγείς τριβέων στην Κοινότητα από τους οποίους είχαν ληφθεί πληροφορίες·  ότι για τις εξαγωγές της Nachi-Fujikochi Corp. προς τη Γαλλία οι τιμές εξαγωγής καθορίσθηκαν με βάση τις πράγματι πληρωθείσες ή πληρωτέες σταθμισμένες μέσες τιμές για τα προϊόντα που πωλήθηκαν προς εξαγωγή από τη Nachi κατά την περίοδο στην οποία αναφέρεται η έρευνα·  ότι οι συγκρίσεις έγιναν με βάση το σταθμισμένο μέσο όρο σε στάδιο εξόδου από το εργοστάσιο·  ότι όλοι οι παραγωγοί ζητούν, για την πραγματοποίηση ορθής συγκρίσεως, να ληφθούν υπόψη οι διαφορές στη διάθεση και στα έξοδα πωλήσεως στην εσωτερική αγορά και στην αγορά εξαγωγής και οι διαφορές στους όρους πληρωμής·  ότι η Επιτροπή έλαβε υπόψη τις διαφορές που επιδρούν στη δυνατότητα συγκρίσεως των τιμών, τις σχετικές με τα μεταβλητά έξοδα διαθέσεως και πωλήσεως, τους μισθούς των πωλητών και τους όρους πληρωμής, όπου οι σχετικοί ισχυρισμοί μπορούσαν να αποδειχθούν κατά τρόπο ικανοποιητικό·  ότι, επίσης, ένας από τους παραγωγούς ισχυρίσθηκε ότι για ορισμένους τύπους οι πωλήσεις του στην εσωτερική ιαπωνική αγορά ήταν τόσο ασήμαντες ώστε δεν επέτρεπαν ορθή σύγκριση· ότι η Επιτροπή καθόρισε την κανονική αξία γι' αυτούς του τύπους βάσει των μέσων σταθμισμένων τιμών ομοειδών τύπων προσαρμοσμένων ώστε να ληφθεί υπόψη η διαφορά επί της εμπορικής αξίας των προϊόντων · ότι οι συγκρίσεις αυτές έδειξαν την ύπαρξη ντάμπινγκ εκ μέρους καθενός από τους τέσσερις μεγαλύτερους Ιαάπωνες παραγωγούς κατά την περίοδο στην οποία αναφέρεται η έρευνα· ότι αυτά τα περιθώρια εποίκιλαν ανάλογα με τον τύπο, τον παραγωγό και το εισάγον Κράτος μέλος· ότι τα περιθώρια ήταν κατά σειρά τα ακόλουθα: Koyo Seiko από 0 % μέχρι 40 %, Nachi-Fujikoshi από 0 % μέχρι 81 %, Nippon Seiko από 0 % μέχρι 84 %, NTN Toyo από 0 % μέχρι 26 %·  ότι ο σταθμισμένος μέσος όρος για τα περιθώρια αυτά ήταν: για την Koyo Seiko 2 % στη Γαλλία, 2 % στη Γερμανία και 19 % στο Ηνωμένο Βασίλειο· για τη Nachi-Fujikoshi 12 % στη Γαλλία, 19 %, στη Γερμανία και 11 % στο Ηνωμένο Βασίλειο, για τη Nippon Seiko 20 % στη Γαλλία, 11 % στη Γερμανία και 19 % στο Ηνωμένο Βασίλειο · για τη NTN Toyo 1 % στη Γαλλία, 2 % στη Γερμανία και 4 % στο Ηνωμένο Βασίλειο·  ότι, όσον αφορά τη ζημία που προκλήθηκε στον κλάδο παραγωγής της Κοινότητος, τα διαθέσιμα αποδεικτικά στοιχεία για την Επιτροπή δείχνουν ότι οι εισαγωγές στη Γαλλία, Γερμανία και Ηνωμένο Βασίλειο, τα τρία Κράτη μέλη που ενδιαφέρονται περισσότερο, ενσφαίρων τριβέων και τριβέων μετά κωνικών κυλίνδρων από την Ιαπωνία, Πολωνία, Ρουμανία και Σοβιετική Ένωση αυξήθηκαν από 13 210 τόνους το 1978 σε 8 178 τόνους το πρώτο εξάμηνο του 1980·  ότι το τμήμα της αγοράς των τεσσάρων σχετικών εξαγωγέων χωρών έχει, μ' αυτό τον τρόπο, αυξηθεί από 10,6 % το 1978 σε 13 % το πρώτο εξάμηνο του 1980, στη Γαλλία, στη Γερμανία και στο Ηνωμένο Βασίλειο·  ότι οι σταθμισμένες μέσες τιμές μεταπωλήσεως αυτών των εισαγωγών ορισμένων αντιπροσωπευτικών τύπων ήταν κατώτερες από τις τιμές των παραγωγών της Κοινότητος, κατά τη διάρκεια της περίοδου στην οποία αναφέρεται η έρευνα, κατά 12 % στη Γερμανία, 35 % στη Γαλλία και 20 % στο Ηνωμένο Βασίλειο για τα ιαπωνικά προϊόντα, κατά 36 % στη Γερμανία, 32 % στη Γαλλία και 46 % στο Ηνωμένο Βασίλειο για τα πολωνικά προϊόντα, κατά 38 % στη Γερμανία, 39 % στη Γαλλία και 37 % στο Ηνωμένο Βασίλειο για τα ρουμανικά προϊόντα και κατά 44 % στη Γαλλία, τη μόνη αγορά για την οποία υπήρχαν διαθέσιμες σχετικές πληροφορίες για τα σοβιετικά προϊόντα·  ότι η δημιουργηθείσα επίπτωση στον κλάδο παραγωγής της Κοινότητος οδήγησε τους περισσότερους από τους παραγωγούς τριβέων στην Κοινότητα σε απώλειες ή σε σταθερώς ελαττούμενα κέρδη·  ότι η Επιτροπή εξέτασε το αν η ζημία είχε προκληθεί από άλλους παράγοντες, όπως τον όγκο και τις τιμές των προϊόντων που δεν είχαν αποτελέσει αντικείμενο ντάμπινγκ ή τη στασιμότητα της ζητήσεως· ότι, πάντως, η σημαντική αύξηση των εισαγωγών ντάμπινγκ και οι τιμές στις οποίες προσφέροντο προς πώληση στην Κοινότητα, οδήγησαν την Επιτροπή να διαπιστώσει ότι οι εισαγωγές ντάμπινγκ των ενσφαίρων τριβέων και τριβέων μετά κωνικών κυλίνδρων καταγωγής Ιαπωνίας, Πολωνίας, Ρουμανίας, Σοβιετικής Ενώσεως, εξεταζόμενες μεμονωμένα, προκάλεσαν σημαντική ζημία στον εν λόγω κλάδο παραγωγής της Κοινότητος·  ότι, αφού ενημερώθηκαν για τα κύρια συμπεράσματα της έρευνας, οι ακόλουθοι εξαγωγείς Koyo Seiko Co Ltd, Nachi-Fujikoshi Corp., Nippon Seiko K.K. και NTN Toyo Bearing Co. Ltd. (Japan), CIE Impexmetal (Poland), Tecno Import-Export (Romania) και Stanko Import (Soviet Union) πρότειναν αναλήψεις υποχρεώσεων· ότι αυτές οι αναλήψεις υποχρεώσεων εξαλείφουν τα περιθώρια ντάμπινγκ που συνήχθησαν σε ορισμένες περιπτώσεις και στις άλλες περιπτώσεις εξαλείφουν τα ζημιογόνα αποτελέσματα του ντάμπινγκ·  ότι η Επιτροπή κρίνει αποδεκτές αυτές τις αναλήψεις υποχρεώσεων· ότι, πάντως, θα ελέγξει στενά τη συμμόρφωση προς αυτές τις αναλήψεις υποχρεώσεων, διεξάγοντας ιδίως ελέγχους και επιθεωρήσεις· ότι, επί πλέον, αν οι ηυξημένες τιμές σύμφωνα με τις αναλήψεις υποχρεώσεων δεν εφηρμόζοντο στην αγορά της Κοινότητος, ή αν οι αναλήψεις υποχρεώσεων παρεκάμποντο με οποιοδήποτε τρόπο, ή εάν οι υπάρχουσες εξαγωγές επρόκειτο απλώς να αντικατασταθούν από άλλες εξαγωγές ντάμπινγκ, η Επιτροπή θα αναλάβει την κατάλληλη δράση,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Η Επιτροπή αποδέχεται τις αναλήψεις υποχρεώσεων που προσφέρθηκαν από τίς: Koyo Seiko Co Ltd., Nachi-Fujikoshi Copr., Nippon Seiko K.K. και NTN Toyo Bearing Co Ltd, (Ιαπωνία), CIE Impexmetal (Πολωνία), Tecno Import-Export (Ρουμανία) και Stanko Import (Σοβιετική Ένωση), ως προς την έρευνα αντιντάμπινγκ για τις εισαγωγές ενσφαίρων τριβέων και τριβέων μετά κωνικών κυλίνδρων (κωδικοί Nimexe: 84-62-11 και 17, Κοινό Δασμολόγιο, κλάση: ex 84-62 Α) καταγωγής Ιαπωνίας, Πολωνίας, Ρουμανίας, και Σοβιετικής Ενώσεως.  Άρθρο 2  Η έρευνα αντιντάμπινγκ για τις εισαγωγές των προϊόντων που αναφέρονται στο άρθρο 1 έχει περατωθεί.  Έγινε στις Βρυξέλλες, στις 4 Ιουνίου 1981.  Για την 'Επιτροπή  Wilhelm HAFERKAMP  Αντιπρόεδρος  (1) ΕΕ αριθ. L 339 της 31. 12. 1979, σ. 1.  (2) ΕΕ αριθ. C 235 της 18. 9. 1979, σ. 2.


Avis juridique important

|

31995D0552

Απόφαση Του Συμβουλιου της 19ης Δεκεμβρίου 1995 που συμπληρώνει την απόφαση 95/517/ΚΕΠΠΑ για την κοινή δράση που υιοθέτησε το Συμβούλιο βάσει του άρθρου Ι.3 της συνθήκης για την Ευρωπαϊκή Ένωση, όσον αφορά τη συνέχιση της υποστήριξης στη διοίκηση της πόλης του Μοστάρ από την Ευρωπαϊκή Ένωση

Επίσημη Εφημερίδα αριθ. L 313 της 27/12/1995 σ. 0001 - 0001

ΑΠΟΦΑΣΗ ΤΟΥ ΣΥΜΒΟΥΛΙΟΥτης 19ης Δεκεμβρίου 1995που  συμπληρώνει την απόφαση 95/517/ΚΕΠΠΑ για την κοινή δράση που υιοθέτησε το Συμβούλιο βάσει του  άρθρου Ι.3 της συνθήκης για την Ευρωπαϊκή Ένωση, όσον αφορά τη συνέχιση της υποστήριξης στη  διοίκηση της πόλης του Μοστάρ από την Ευρωπαϊκή Ένωση(95/552/ΚΕΠΠΑ)ΤΟ ΣΥΜΒΟΥΛΙΟ  ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη: τη συνθήκη για την Ευρωπαϊκή Ένωση, και ιδίως τα άρθρα Ι.3 και Ι.11, την απόφαση 95/517/ΚΕΠΠΑ του Συμβουλίου της 4ης Δεκεμβρίου 1995 για την κοινή δράση όσον αφορά τη  συνέχιση της υποστήριξης στη διοίκηση της πόλης του Μοστάρ από την Ευρωπαϊκή Ένωση (1), ΑΠΟΦΑΣΙΖΕΙ: 1. Το συνολικό ποσό που αντιστοιχεί στις ανάγκες διοίκησης του Μοστάρ από την  Ευρωπαϊκή Ένωση για την περίοδο έως τις 22 Ιουλίου 1996 ορίζεται στο ανώτατο ποσό των 32  εκατομμυρίων Ecu. Το ποσό αυτό βαρύνει εξ ολοκλήρου το γενικό προϋπολογισμό των Ευρωπαϊκών  Κοινοτήτων. 2. Τα διαθέσιμα για το σκοπό αυτό χρηματοδοτικά μέσα, εντός του προβλεπομένου ορίου, προορίζονται  για την κάλυψη των ακόλουθων αναγκών, όπως εκτιμήθηκαν από το διοικητή της πόλης του Μοστάρ: i) βοήθεια ανοικοδόμησης, επισκευή κατοικιών που έχουν υποστεί σοβαρές ζημίες και κατεδάφιση  τεχνικών έργων που έχουν υποστεί ανεπανόρθωτες ζημίες, ii) κοινωφελής εξοπλισμός (ενέργεια, ύδρευση και αποχέτευση, ταχυδρομεία και τηλεπικοινωνίες,  αποκομιδή των απορριμμάτων), iii) υποστήριξη του οικονομικού τομέα, iv) μεταφορές (υποδομή και εξοπλισμός), v) κοινωνικές και υγειονομικές υπηρεσίες, vi) εκπαίδευση, πολιτιστικές δραστηριότητες και αθλητισμός, vii) ενίσχυση της δημοτικής διοίκησης (συμπεριλαμβανομένης της ενοποιημένης αστυνομίας), viii) επανένταξη των εκτοπισμένων ατόμων, ix) έξοδα λειτουργίας και κοινά έξοδα διοίκησης. 3. Τα κεφάλαια τοποθετούνται σε λογαριασμό ανοιχθέντα παρά τω διοικητή της πόλης του Μοστάρ. Η υλοποίηση της δράσης, ιδίως όσον αφορά τα χρηματοδοτικά μέσα που διατίθενται για το σκοπό αυτό  εντός του προβλεπομένου ορίου, εξασφαλίζεται με την ακόλουθη διαδικασία. Ο διοικητής αξιολογεί τις ανάγκες και τα μέσα που απαιτούνται για τη χρηματοδότησή τους και  υποβάλλει τα στοιχεία αυτά στην Προεδρία του Συμβουλίου. Βάσει των στοιχείων αυτών, η Προεδρία, επικουρούμενη από συμβουλευτική ομάδα, η οποία αποτελείται  από αντιπροσώπους των κρατών μελών, και σε συνεννόηση με την Επιτροπή, χαράζει τους  προσανατολισμούς και καθορίζει τα μέτρα που απαιτούνται για την κάλυψη αυτών των αναγκών και  αποφασίζει την κατά δόσεις εκταμίευση των απαραίτητων για τη χρηματοδότηση κονδυλίων. 4. Ο διοικητής εξασφαλίζει την εφαρμογή των προσανατολισμών και των μέτρων αυτών και υποβάλλει  τακτικά εκθέσεις στην προεδρία, η οποία τις διαβιβάζει στη συμβουλευτική ομάδα και στην Επιτροπή. 5. Το Ελεγκτικό Συνέδριο των Ευρωπαϊκών Κοινοτήτων καλείται να ελέγχει τους λογαριασμούς του  διοικητή. 6. Μετά την ολοκλήρωση της διαδικασίας που αναφέρεται στην παράγραφο 3 της παρούσας απόφασης, η  διαχείριση των δαπανών που χρηματοδοτήθηκαν από το καθοριζόμενο στην παράγραφο 1 ποσό, εκτελείται  τηρουμένων των δημοσιονομικών κανόνων και διαδικασιών της Κοινότητας. 7. Η παρούσα απόφαση αρχίζει να ισχύει την ημέρα της έκδοσής της. Εφαρμόζεται έως τις 22 Ιουλίου  1996. 8. Η παρούσα απόφαση δημοσιεύεται στην Επίσημη Εφημερίδα. Βρυξέλλες, 19 Δεκεμβρίου 1995. Για το ΣυμβούλιοΟ ΠρόεδροςL. ATIENZA SERNA(1) ΕΕ αριθ. L 298 της 11. 12.  1995, σ. 4.